Футбол: Ўзбекистон U-17 жаҳон чемпионати мезбонлиги учун даъвогарлик қилмоқда\n01 декабр 2020, Тошкент вақти: 00:50\nЎзбекистон ўсмирлар терма жамоаси .\nФИФА Ўзбекистонни футбол бўйича (U-17) ўсмирлар ўртасида 2017 йилда ўтказиладиган жаҳон чемпмионатига мезбонлик учун даъвогарлик қилаётган давлатлар рўйхатига киритди.\nЧемпионатга мезбонлик қилиш учун Ўзбекистондан ташқари, Ҳиндистон, Ирландания ва Жанубий Африка Республикси даъвогарлик қилмоқда.\nЎзбекистон шу пайтгача ФИФА ҳомийлигида йирик халқаро мусобақалар ўтказмаган.\nФутбол бўйича ўсмирлар ўртасида 2017 йилги жаҳон чемпмионати қайси давлатда бўлиши жорий йил декабр ойида эълон қилиниши режаланган.\nЭслатиш жоизки сўнгги йилларда Ўзбекистон пойтахти Тошкент, Андижон, Бухоро, Гузар, Муборак, Самарқанд, Қарши ва бошқа шаҳарларида халқаро талабларга жавоб бера оладиган стадионлар қурилган.


Эътибор, эътироф, эҳтиром завқи – "Тасвир" нашриёт уйи\nЭътибор, эътироф, эҳтиром завқи\nCиновларга ва қувончларга эш бўлган умримизнинг яна бир довонини ортда қодиряпмиз. Янги йил — умидлар, орзулар ва тилаклар завқи билан кўнгилга ажиб туйғуларни бахш этадиган байрам. Шунинг учун ушбу байрамни нафақат болалар, балки катталар ҳам ўзгача ҳаяжон ва ишонч билан қарши олишади. Айниқса, ушбу йилда ўз интилишлари ва меҳнатлари самараси ўлароқ ютуқларга эришган юртдошларимизнинг кайфияти ниҳоятда кўтаринки. Зеро, она Ватанимиз равнақи учун хизмат қилиш шарафи кимга ҳам фахр ва ғурур бағишламайди, дейсиз…\nСанъатсевар қалблар қувончи\nЎзбекистон Бадиий Академияси қошидаги республика ихтисослаштирилган санъат мактаб-интернати халқ чолғулари бўлими раҳбари, “Шуҳрат” медали соҳиби:\n— 36 йилдан бери ушбу таълим масканида ишлайман. Бугунги кунда 30дан ошиқ лауреатларим бор. 2016-17 ўқув йили бошларида Санкт-Петербургда икки шогирдим билан гран при олиб қайтдик. 2017 йил аввалида эса “Истеъдод” дуторчилар ансамблимиз Москвада ўтказилган “Мир за мир” деб номланган танловдан биринчи ўринни олди. Апрель ойида Италияда ўтказилган конкурсда 3та шогирдим фахрли ўринларни қўлга киритишди.\n2018 йилда “Истеъдод” ансамбли иштирокчилари Қозоғистоннинг Қарағанда шаҳрида бўлиб ўтадиган танловда ҳам яхши натижаларни эгаллашларига ишонаман. Фарзандларимиз истеъдодига, уларнинг ажойиб ютуқларига кўз тегмасин! Юртимиз тинч, осмонимиз мусаффо бўлсин!\nБахт рангига чулғансин олам!\nранг-тасвирчи рассом, “Шуҳрат” медали соҳибаси:\n— 2017 йил менга жуда омадли келди. Мазкур йилда юртдошларимизга “Муҳаббат алангаси” деб номланган ижодий кўргазмамни намойиш этдим. Россияда бўлиб ўтган кўргазмада ҳам ўз асарларим билан муваффақиятли иштирок этдим.\nМукофот билан тақдирланганим менга жуда катта масъулият юклади. Она Ватанимиз номини бутун дунёга танитишда ҳар биримиз ўз ҳиссамизни қўшишимиз керак. Янги йил барчамизга омадли келсин! Ижодий ютуқларга бой бўлсин!\nБир кафт жойга ҳам райҳон экамиз…\nФарида АФРЎЗ, “Дўстлик” ордени соҳабаси, шоира:\n— Бу йил янги китобим чоп этилиши билан бирга шеърларим итальян, немис, француз тилларига таржима қилинди. Айниқса, “Дўстлик” ордени билан тақдирланишим 2017 йилдаги энг катта ютуқларимдан бўлди. Шунингдек, адабиёт бўйича Швейцарияда ўтказилган конференцияда ҳам қатнашиш бахтига муяссар бўлдим. Хорижда бўлган чоғларимда бизнинг миллатимизга ўхшаш миллат бошқа йўқлигига яна бир бор амин бўлдим. Бир кафт жойи бўлса ҳам райҳон ва кўчат экадиган, боласининг боласини ҳам ўйлайдиган, танти ва мард одамлар фақат Ўзбекистонда бор.\nБарча юртдошларимизга Янги йил муборак бўлсин!\nРадиомухлислар мукофоти бу!\nБаҳодир МАГДИЕВ, “Орият-доно” радиоси бошловчиси, “Ўзбекистон Республикаси Конституциясига 25 йил” эсдалик нишони соҳиби:\n— Аввало, нодавлат телерадиокомпанияларига катта эътибор бераётгани учун юртбошимизга, шунингдек, Ўзбекистон электрон оммавий ахборот воситаларини қўллаб-қуватлаш миллий ассоциациясига миннатдорчилик билдираман. Албатта, ушбу мукофот “Орият-доно” радиоси жамоасига ҳам тегишли. Қолаверса, у бизни изланишга ундайдиган жонкуяр радиомухлисларнинг ҳам мукофоти, деб биламан.\nЯнги йилда кўзлаган режаларимиз анчагина. Шундай экан, бизни тинглашда давом этинг, азиз юртдошлар! 2018 йил ҳаётингиздаги энг муҳим воқеаларга бой бўлсин!\nАдабий ҳамкорлигимиз абадий бўлсин!\nШуҳрат РИЗАЕВ, “Жаҳон адабиёти” журнали бош муҳаррири:\n— Бугун ўзбек адабиёти ва санъатининг жаҳон эътирофида ва нигоҳида ривожланиб бораётгани қувонарли. Ёш таржимонларимиз жаҳон адабиёти асарларини она тилимизга ўгириши билан бирга, ўзбек тилидаги ижод намуналарини хорижий тилларга муваффақиятли тарзда таржима қилмоқдалар. Бу жараённи кузатиш ва юртдошларимиз қаторида катта шижоат ва илҳом билан фаолият олиб бориш қанчалар завқли!\nКамтарин хизматларимни эътиборга олиб мени “Дўстлик” ордени билан тақдирлашгани учун Президентимизга ташаккур билдираман. Бу мукофотлардан кейин янада шижоат билан ишлашимиз керак. Барчамизга янги қадамлар ва улкан орзулар завқи қутлуғ бўлсин!


Hayotdan rohat olib yashang\nҲаётингиздан роҳат олиб яшанг. Зеро, ҳаёт қисқадир.\nМуҳаммад Арифий ҳикоя қилади:\nКунларнинг бирида менинг қўл телефонимга бир хат келди. Очиб қарасам, унда: «Муҳтарам шайх жаноблари, интиҳорнинг (ўз жонига қасд қилишнинг) ҳукми нима?!» – деб ёзилган эди. Мен дарҳол савол эгасига телефон қилиб, у билан боғландим. Қарасам, росса гуллаган, ўспирин ёшидаги йигит экан. Мен ундан саволини тушинмаганлигимни ва қайтадан беришини сўрадим. Йигит безовталаниб: «Нимаси тушинарсиз, савол аниқ ва равшан-ку! Ўз жонига қасд қилишнинг ҳукми нима?!» – деди. Йигитни кутилмаган жавоб билан ҳайратга солай деб, унга: «Интиҳорнинг ҳукми мустаҳаб», — дедим. Йигит ҳайратланиб: «Нимаа!» -деб бақирди!\nМен йигитнинг ҳолатини тушинган ҳолда: «Кел, қандай интиҳор қилишингни келишиб оламиз», —дедим. Йигит жим туриб қолди. Мен сўзимда давом этиб: «Нима учун интиҳор қилмоқчисан?! — деб сўрадим. Йигит: «Ишсизман. Одамлар мени ёқтиришмайди, ҳаётдаги энг бахтсиз, энг омадсиз инсон менман», деб ҳаётидаги энг бахтсиз онларини ҳикоя қилиб кетди.\nАксар одамларнинг офати-муаммоси ҳам шудир. Нега одам ўзига пас назар билан боқади?! Тоғнинг чўққисида турган одамларга қараб, ўзи ҳам ўша чўққига етиши мумкинлигини, бўлмади деганда тоғ устига чиқиши мумкинлигини тушинмайди. Мен сизга бу китобдан ёки бошқа ҳар қандай китоблардан фойда ололмайдиган кишини айтайми? У – ўз хатоларига таслим бўлган, ўзининг ижобий томонларини кўра олмаган кишидир. Ўзича: «Бу менинг табиатим, борим шу. Одамлар ҳам менга кўникиб бўлишган, мен табиатимни ўзгартиролмайман!» — дейди.\nБир куни ёши бир жойга борган мўйсафид билан бир мажлисда ўтириб қолдик. Атрофдаги одамлар уни фақат ёши катталиги учунгина ҳурмат қилишар эди. Мен бир-икки оғиз сўз сўзлаб, орада (Аллоҳ Ўз раҳматига олган бўлсин) шайх Ибн Боз роҳимаҳуллоҳнинг бир фатвосини айтиб ўтдим. Сўзимни тугатар-тугатмас ҳалиги мўйсафид мақтаниб, фахрлана бошлади: «Мен шайх Ибн Боз билан бирга қирқ йил муқаддам бир масжидда шайх Муҳаммад ибн Иброҳим қўлида таҳсил олганмиз».\nМен унга ўгирилиб қарадим, баногоҳ у хурсандлигидан ўзига сиғмас эди. Чунки у ўз асрининг етук олимларидан бири бўлган, ҳаётда ўз ўрнини топа олган, забардас олим билан дўст бўлган экан. Ичимда ўзимча айтардим: «Эҳ бечора! Нега сен ҳам Ибн Боздек бўлолмадинг?! Рост, Ибн Боз юрган йўлни сен ҳам билган экансан, нега йўлингда давом этмадинг?! Ибн Боз вафот этганида минбарлар, меҳроблар, масжидлар ва эл-юрт хўнграб йиғлади. Балки сенга биров йиғламас, йиғласа ҳам фақат яқинларинг ва ҳўжа кўрсин йиғилар бўлар…!!\nҲа, барчамиз бир кун келиб: «Фалончини танир эдим, фалончи билан синфдош бўлганмиз ва фалончи билан бирга ҳамсуҳбат бўлганмиз» — дермиз. Бу фахр эмас, балки фахр – ўша зотлар қандай қилиб чўққига чиққан бўлса, биз ҳам ўша чўққига чиқишимиздир! Ишни ҳозирдан бошланг, ўз фойдаларингизга ҳарис бўлинг, ҳаётдаги ютуқларингизга эришиш учун ҳаракат қилинг. Чеҳрангизни очиб, юзингизга табассум юргизинг. Бахилликни ташлаб, саховатпешаликни лозим тутинг. Ғазабни йўқотиб, ҳалимликни лозим тутинг. Мусибатларни хурсандчиликка айлантиринг, иймонингизни ўткирлаб, мустаҳкамлаб юринг…\nҲаётингиздан роҳат олиб яшанг. Зеро, ҳаёт қисқадир. Унда ғам-ташвишлар учун вақт йўқ.\nМақсад – китобни ўқишингиз эмас, балки мақсад – китобдан фойда олишингиздир!\nМуҳаммад Арифийнинг «Истамтиъ биҳаятик» китобидан


Тадбиркорлик қинғирликни ёқтирмайди / ADOLAT ижтимоий-сиесий газетаси\nМамлакатимизда жиноятчилик ва ҳуқуқбузарликларнинг олдини олиш борасида кенг кўламли ислоҳотлар амалга оширилмоқда. Президентимиз Шавкат Мирзиёев раислигида 2017 йил 15 ноябрда мамлакатимизда ҳуқуқбузарликлар профилактикаси ва жиноятчиликка қарши курашиш борасида белгиланган вазифалар ижроси, бу борада мавжуд муаммолар ва уларни ҳал этиш масалаларига бағишлаб ўтказилган видеоселектор йиғилишида бу борада ғоят муҳим вазифалар белгилаб берилди.\nДавлатимиз раҳбари кўрсатмалари асосида ўтган даврда ҳар бир ҳудуднинг ўзига хос хусусиятидан келиб чиққан ҳолда, туманлар кесимида жиноятларнинг олдини олиш борасида алоҳида чора-тадбирларни ўз ичига олган “Йўл харитаси” ишлаб чиқилди. Маҳалла ва ҳудудларда жиноятчиликнинг барвақт олдини олиш ҳамда ҳуқуқбузарликка қарши курашиш бўйича маҳаллий Кенгаш депутатлари, ҳуқуқни муҳофаза қилиш идоралари, оқсоқоллар, маҳалла фаоллари, Ёшлар иттифоқи, Хотин-қизлар қўмитаси ходимлари, психологлар, участка нозирларидан иборат ишчи гуруҳлари ташкил этилди.\nЭндиликда ишчи гуруҳ аъзолари ҳар куни маҳаллалардаги кам таъминланган, имконияти чекланган аъзоси бор, нотинч оилалар ва жазони ўтаб қайтган фуқаролар хонадонларига бирма-бир кириб, уларнинг муаммоларини чуқур ўрганмоқда. Бошқача айтганда, юртимизда аҳолининг тинч-осойишта ҳаёт кечиришини таъминлаш, ҳуқуқбузарликларнинг олдини олиш, жиноятчиликка қарши курашиш, шунингдек, бошқа ҳаётий муҳим масалаларни ҳал этиш бўйича том маънода кенг кўламли саъй-ҳаракатлар бошланди.\nЭнг муҳими, бу борада яратилган янги тизим ўзининг ижобий натижаларини бермоқда. Жумладан, жиноят ишлари бўйича Косонсой туман суди томонидан “Йўл харитаси” бўйича кенг кўламли ишлар амалга оширилиб, туманда жиноятчилик ва ҳуқуқбузарликларнинг олдини олиш мақсадида сайёр учрашув ва сайёр судлар ўтказилмоқда.\nХалқ билан очиқ мулоқотларда кўрилган жиноят ишлари кенг омма муҳокамасига қўйилиб, келгусида бундай жиноий қилмишларнинг олдини олиш мақсадида тегишли чора-тадбирлар кўрилмоқда. Табиийки, бу ўзининг ижобий самараларини бермоқда.\nСтатистик маълумотларга қараганда, жиноят ишлари бўйича Косонсой тумани суди томонидан 2017 йилнинг 6 ойида 131 нафар шахсга нисбатан 107 та иш кўрилиб, 74 та иш бўйича 97 нафар шахсга айблов ҳукми чиқарилган бўлса, 34 нафар шахсга нисбатан 33 та иш томонларнинг ярашиб олганлиги муносабати билан юритувдан тугатилган.\nЖорий йилнинг шу даврида эса 116 нафар шахсга нисбатан 88 та жиноят иши мазмунан кўриб тамомланиб, 105 нафар шахсга нисбатан 77 та жиноят иши айблов ҳукми билан, 11 нафар шахсга нисбатан 11 та жиноят иши тарафларнинг ярашганлиги муносабати билан тугатилди.\nРақамлар қиёсидан ҳам кўриниб турибдики, туманимизда жиноятчилик ўтган йилга нисбатан 19 тага камайган. Буларнинг барчаси, шубҳасиз, суд тизими ва кенг жамоатчилик ҳамкорлиги самара бераётганидан яққол далолатдир.\nШу ўринда ҳаётий бир мисол: А.Маҳамадумаров ва Ю.Домлажонов (исм-фамилиялар ўзгартирилган) биргаликда тадбиркорлик билан шуғулланишга қарор қилади. Улар шу мақсадда Ю.Домлажонов номига Наманган шаҳар ҳокимлиги ҳузуридаги «Ягона дарча маркази»дан 2016 йил 5 июлда якка тартибдаги тадбиркор сифатида эшик, дераза ва бошқа буюмлар тайёрлаш фаолият тури бўйича рўйхатдан ўтиб, амал қилиш муддати 2018 йил 30 июлга қадар бўлган гувоҳнома олади.\nАммо А.Маҳамадумаров ва Ю.Домлажонов белгиланган тадбиркорлик фаолияти билан шуғулланмай, осон йўл билан пул топишни кўзлайди. Яъни чет эл капитали иштирокидаги “Савдогар банк”нинг Наманган вилоят филиалида очилган жорий ҳисоб рақами орқали 2.883.789.500 сўмлик улгуржи савдо фаолиятини амалга ошириб, пул кўчириш йўли билан олинган маҳсулотларни белгиланмаган жойларда нақд пулга сотиб, пулларни банкка кирим қилмайдилар.\nУларнинг қилмишлари фош бўлганда, жиноятни яшириш учун якка тартибдаги тадбиркорлик фаолияти юзасидан ўта муҳим аҳамиятга эга бўлган, қатъий ҳисобда бўлган бухгалтерия бош китоби, айланма китоблар, ишонч қоғозларини юритиш китоби, касса китоби, буюртмачи ва харидорлар билан ҳисоб-китоблар, дебиторлик ва кредиторлик қарзлар тўғрисидаги журналларни ва бухгалтерия ҳисоботи ҳужжатларини терговга тақдим этмасдан, йўқ қилиб юборишади.\nБундан ташқари, А.Маҳамадумаров ва Ю.Домлажонов биржа савдоларида қатнашиш, цемент маҳсулотларини сотиб олиш, уларни сотиш ҳуқуқига эга бўлиш орқали ноқонуний даромад топиш ва мулкий манфаат кўриш мақсадида Наманган шаҳар ҳокимлиги ҳузуридаги “Ягона дарча маркази” томонидан берилган гувоҳномада кўрсатилган тадбиркорлик фаолияти турига — компьютердан фойдаланган ҳолда, “чакана савдо” фаолият турини қўшиб қўйишган.\nСодда қилиб айтганда, А.Маҳамадумаров ва Ю.Домлажонов расмий ҳужжатларга сохта ёзув ва маълумотлар киритган. Улар ушбу қалбаки ҳужжатларни товар-хомашё биржаси ва банк муассасасига тақдим этиб, ундан фойдаланиб келганлар.\nНаманган шаҳар давлат солиқ инспекцияси томонидан ўтказилган текшириш жараёнида “Якка тартибдаги тадбиркор”нинг даромад солиғидан 225.400 сўм, суғурта бадалидан 149.800 сўм, жами 375.200 сўм ортиқча тўловлар мавжудлиги аниқланган. Бу ўринда текшириш жараёнида тадбиркор томонидан бирламчи бухгалтерия ҳужжатлари тақдим этилмаганига ҳам эътибор қаратишга тўғри келади.\nШунингдек, текшириш чоғида тадбиркор томонидан пул кўчириш йўли билан сотиб олинган маҳсулотларни сотишдан тушган 2.751.313.800 сўм нақд пул маблағлари назорат-касса машинасига кирим қилинмагани ва банк муассасасига топширилмагани аниқланди. Шу боис Давлат солиқ инспекцияси “Якка тартибдаги тадбиркор”га молиявий жарима тайинлаб, иқтисодий судга даъво аризаси киритган. Аммо улар жаримани тўлашдан бўйин товлашади.\nШундан сўнг ҳолат юзасидан прокуратурага мурожаат қилинди. Тергов ва суриштирув ишлари натижасида А.Маҳамадумаров ва Ю.Домлажонов Жиноят кодексининг 179-моддаси, 189-моддаси, 227-моддаси 2-қисми “а” банди, 228-моддаси 2-қисми “а,б” бандлари, 228-моддаси 3-қисмида назарда тутилган жиноятларни содир этгани аниқланди.\nЖиноят ишлари бўйича Косонсой тумани суди ушбу жиноят ишини атрофлича кўриб чиқиб, А.Маҳамадумаров ва Ю.Домлажоновнинг қилмишларига яраша жазо тайинлади.\nБугунги кунда мамлакатимизда кичик бизнес ва хусусий тадбиркорликни ривожлантириш ва тадбиркорларни қўллаб-қувватлашга қаратилган кенг кўламли ислоҳотлар йилдан-йилга жадаллашмоқда. Бу борадаги тизимли ислоҳотлар самарасини биргина кичик бизнес ва хусусий тадбиркорлик субъектларига берилаётган имтиёз ва преференциялар мисолида ҳам яққол кўриш мумкин.\nЯна бир эътиборли томони шуки, юртимизда фаолият юритаётган тадбиркорлик субъектлари ўртасида юридик шахс ташкил этмасдан якка тартибдаги тадбиркор сифатида рўйхатдан ўтаётган ишбилармонлар сафи ортмоқда. Барча туманлар ҳокимликлари қошида “Ягона дарча” хизмати ташкил этилган. Тадбиркор бўлишни истаган фуқаролар ўзлари ташкил этаётган корхонани рўйхатдан ўтказиш учун ушбу хизматга мурожаат қилмоқда.\nМаълумки, ҳар қандай мамлакат иқтисодиётининг жадал суръатлар билан ривожланиши унинг таркибидаги кичик бизнес ва хусусий тадбиркорлик субъектлари улушининг салмоғи билан белгиланади. Кичик бизнес ва хусусий тадбиркорлик улушининг кўпайиши, ўз навбатида, яратилган ишбилармонлик муҳитига кўп жиҳатдан боғлиқдир.\nДавлатимиз раҳбари ташаббуси билан юртимизда кичик бизнес ва хусусий тадбиркорлик соҳаси ҳар томонлама қўллаб-қувватланаётгани, айниқса, муҳим аҳамият касб этмоқда.\nЎз навбатида, ҳар бир фуқаро бу кенг ва қулай имкониятлардан қинғир йўл билан даромад орттириш учун эмас, балки қонуний йўл билан ўзи бой бўлиши ҳамда мамлакатимиз иқтисодини ривожлантириш йўлида фойдаланиши мақсадга мувофиқдир.\nжиноят ишлари бўйича Косонсой тумани судининг раиси


O‘zLiDeP “Аёллар қаноти” хотин-қизлар ўртасида югуриш марафони ўтказди (+ФОТО) | O'zLiDeP\nO‘zLiDeP “Аёллар қаноти” хотин-қизлар ўртасида югуриш марафони ўтказди (+ФОТО)\nO‘zLiDeP Хоразм вилоят Кенгаши аёллар билан ишлаш бўлими “Соғлом оила – мустаҳкам оила” лойиҳаси доирасида 8 март – Халқаро хотин-қизлар куни муносабати билан “O‘zLiDeP – соғлом турмуш тарзи тарафдори” шиори остида югуриш марафони ўтказди.\nМусобақадан кўзланган мақсад, аёлларнинг жамиятда тутган ўрнини кучайтириш, соғлом турмуш тарзини тарғиб этиш, аҳолининг репродуктив саломатликка доир маданиятини ошириш, хотин-қизлар ва ёшларни жисмоний тарбия ва спортга кенг жалб қилишдан иборатдир.\nДастлаб иштирокчиларга марафонда қатнашиш тартиб-қоидалари, баҳолаш тизими ҳақида маълумотлар берилди. Шундан сўнг Оқ-ариқлар маҳалласи ҳудудидан ўтган Гурлан кўчасининг бошланишидан старт олган марафончилар 2-сон умумий ўрта таълим мактабигача бўлган масофани босиб ўтишди.\n“8 март – Халқаро хотин-қизлар куни арафасида кенг миқёсда ўтказилаётган мусобақада партиямиз фаоллари ва уй бекалари катта қизиқиш билан иштирок этмоқда. Энди партия билан ҳамкорликда мунтазам равишда ана шундай тадбирлар, давра суҳбатлари ўтказиб турамиз. Ушбу спорт мусобақаси эса нафақат аёлларнинг фаоллигини оширишга, балки уларнинг саломатлигини яхшилашга ва спортга бўлган қизиқишларини ортишига ҳам хизмат қилади”, – дейди “Оқ ариқлар” МФЙ раиси Муҳаббат Аминова.\nҒолиблар 13-17, 25-45 ва 45 ёшдан катта бўлган гуруҳлар бўйича аниқланди.\n“Жисмоний чиниқиш менинг кундалик машғулотимга айланган. Шу боис, ҳар куни эрталаб 30-35 дақиқа югураман. Чунки спорт билан шуғулланган киши доимо соғлом, тетик бўлади. Энг муҳими, бадантарбия ва жисмоний чиниқиш кишининг меҳнат фаолиятини яхшилайди”,– дейди мусобақа ғолиби “Оқ ариқлар” МФЙда яшовчи Камола Юлдашева.\nТадбир якунида иштирокчилар учун байрам дастурхони ёзилиб, партия сафига қабул қилинган хотин-қизларга аъзолик гувоҳномаси топширилди.


06.08.2020 20:46 0 2360\nЖорий йилги тест имтиҳонлари очиқ осмон остида, стадионларда ўтказилади. Имтиҳонларни ўтказишда карантин талабларига қатъий риоя қилиниши белгиланган.\nБу ҳақда Давлат тест маркази хабар берган.\nИмтиҳонлар кунига икки марта, куннинг салқин пайтлари ташкил этилади. Тест имтиҳонларини тахминан 12-14 кунда якунлаш кўзда тутилган.\nТест имтиҳонларини ўтказиш санаси Олий таълим муассасаларига ўқишга қабул қилиш бўйича давлат комиссияси томонидан Соғлиқни сақлаш вазирлиги ҳамда Давлат санитария хизмати хулосалари асосида белгиланади.\nЭслатиб ўтамиз, шу вақтга қадар тест имтиҳонлари қачон бўлиши сўроқ остига қолаётган эди. ДТМ расмийлари имтиҳон карантин юмшатилгач ва эпидемиологик вазият барқарорлашгач ўтиши таъкидлашганди. Шунингдек, жараёнар сентябрда бўлиши ҳам истисно қилинмаган.\nТаълим 20/09, 09:17\nМагистратура имтиҳонида қатнаша олмаган айрим абитуриентларга яна имкон берилмоқда\nХориж 16/09, 19:01\nТрамп 15 дақиқада COVID-19ни аниқлайдиган тестни намойиш этди\nҲуқуқ 13/09, 18:17\nЧет элга ўқишга юбораман деб пул олган шахс ушланди


Фермерлар кенгаши юристи: “Президентнинг гапидан сўнг, айрим ҳокимлар ҳаволаниб кетди” | Qalampir.uz\nФермерлар кенгаши юристи: “Президентнинг гапидан сўнг, айрим ҳокимлар ҳаволаниб кетди”\nИнтервью\t25 Февраль 19:50 8549\nЎзбекистонда фермерлар манфаатларининг қонуний ҳимояси етарлича таъминланяптими? Бунда қандай камчиликлар мавжуд? Қишлоқ хўжалигидаги ҳуқуқий камчиликлар нималардан иборат? Ушбу масалалар юзасидан Ўзбекистон Республикаси Фермер, деҳқон хўжаликлари ва томорқа ер эгалари кенгаши ҳуқуқшуноси Чорихон Қодиров билан суҳбат олиб бордик.\n“Андижондаги уч фермер”\n— Кўп йиллик ҳуқуқшунос сифатида ҳозирги даврда юз бераётган тенденцияларга қандай баҳо берасиз? Фермерларнинг кўп даъволари туман, апелляция инстанциялари даражасида эътиборга олинмаётгани, фақатгина Олий суддагина бу даъволар қаноатлантирилаётганига қандай баҳо бериш мумкин?\n— Масала Олий судга етиб келгунига қадар айрим судларга – туман маъмурий судларига, иқтисодий судларга босим ўтказилиши билан адолатсиз қарор қабул қилиниши ҳоллари учрамоқда. Буларга шахсан ўзим ҳам гувоҳ бўлиб турибман. Амалиётда кўриб ҳам турибмиз. Масалан, Андижон вилояти, Андижон туманидаги 3та фермер хўжалигини – “Шерзодбек олтин далалари”, “Абдуқаҳҳор ворислари”, “Жўрабек” фермер хўжаликлари ер ижара шартномаларини туман ҳокимлари томонидан ноқонуний равишда бекор қилинган. Буни вилоят фермерлар кенгаши томонидан ҳақиқий эмас дея даъво ариза киритилган. Бу очиқдан-очиқ туман ҳокими қилган ишлари рўй-рост исботлаб берилган. Лекин туман маъмурий суди кўра-била туриб туман ҳокимига ён бериб шикоят аризасини рад қилган. Апелляция судига ҳам босимлар бўлган. Уч фермер иши Олий судга келиб адолатли қарор чиқарилган.\nШу ўринда савол туғилади: Олий суддаги адолатли қарорни туман маъмурий судлари ҳам қабул қилиши мумкин эди-ку. Нимага қабул қила олмаяпти? Чунки туман ҳокимлари босими бор. Ҳаттоки, апелляция судларида ҳам туман ҳокимларининг илтимосларини инобатга оляпти. Судьялар бу босимлар таъсирида адолатсиз қарорлар қабул қиляпти.\n— Тажрибамиздан маълумки, ҳаттоки суд қарори бўлса ҳам, фермерни ҳуқуқини тиклаш бўйича қарорлар ижро этилмаган ҳоллар мавжуд. Қонунлар ижросини таъминлайдиган прокурорлар ҳокимларнинг қўл остидаги ходимларга ўхшаб қолмоқда. Улар қонунийликни таъминлайдиган шахс аслида. Бу масалага нима дейсиз?\n— Тўғри айтдингиз. Қачондир менга ўхшаган одам жамоатчилик номидан адолатли гап гапириши керак. Прокуратура органида тизим ўз жойида турибди. Тизим яхши, адолатли ташкил қилинган. Лекин тизимнинг ичида камчиликлар жуда кўп.\nМухтарам Президентимиз томонидан “туман ҳокимларига ким тегинса, ўзим шахсан жавобгарликка тортдираман”, деган гапларидан айрим ҳокимлар ҳаволаниб кетди. Ҳокимларнинг айримлари бу ваколатни ўта суистеъмол қилиб юборди. Прокурорни ҳам худди ўзининг югурдагидек кўриб, ўзининг олдига чақириб олиш ҳоллари кўпайиб кетди. Бундай бўлмайди. Аслида, туман прокурори қонунчиликнинг аниқ ва бир хилда бажарилишини назорат қилади. Айрим ҳокимлар ўзларига чексиз ваколатлар олиб юборди. Лекин уларга бу ваколатлар қонун билан белгилаб берилган эмас.\nПрокурорни далага чақириб олиш, истаганидек танқид қилиш ёки кўпчилик олдида уялтириш мумкин эмас. Ижтимоий тармоқлардан эшитиб турамиз. Баъзи ҳокимлар прокурор, жойлардаги Ички ишлар бошлиғи, ҳатто, судьяга ҳам босим ўтказишини ҳам кўриш мумкин. “Ойни этак билан ёпиб бўлмайди”.\nПрезидентимиз “ҳокимларга тегинганларни жавобгарликка торттираман”, деганда, адолатли ҳокимлар ҳақида гапирганини тушуниш керак. Президент адолатли ҳокимни ҳимоя қилади. “Мен ҳокимман, менинг орқамда Президент турган экан” деб билдирилган ишончни суистеъмол қилмаслик керак. Ўртада қонун бор. Президент адолатли ҳокимга тегинишларига йўл қўймайди. Айрим ҳокимлар ҳуқуқий саводхонлиги йўқлиги учун юқоридаги ишларни қиляпти.\nМасалан, куни кеча Сирдарё вилоятидаги ишда туман ҳокимининг судларга босими сезилиб қолди. Биз буни сезганимиздан сўнг, Олий судга эътироз ёзиб бердик. Бошқа вилоятга олишини сўрадик. Ҳокимлар томонидан очиқдан-очиқ қонунбузарликлар кўриниб турибди. Бунга эса прокурорлар қўл қовуштириб ўтирибди.\n— Ўзингизга маълумки, ўтган йили кўплаб фермерлар учун нохуш хабардек келган қарор қабул қилинди. “14-сонли қарор” дея номланган мақбуллаштириш бўйича қарор қанчалик даражада жойларда таъминланди?\n— 2019 йил 9 январда 14-сонли қарор Вазирлар Маҳкамаси томонидан қабул қилинди. Аслида бу қарор эксперимент тариқасида қабул қилинди. Чунки, бу талаблар қонунда йўқ эди. Мақбуллаштириш вақтида масъуллар томонидан қонунни орқа томонга суриб қўйиб, бирёқламаликка берилиб кетиб, жуда кўплаб қонунбузилиш ҳолларига йўл қўйилди.\n— Яъни, саллани деса каллани олиб келишди...\n— Ўтган йили фермерлар хўжаликлари томонидан Фермерлар кенгашига келиб тушган аризаларнинг 90 фоизи мақбуллаштириш бўйича қарорнинг ижросини таъминлаш бўйича эди. Чунки ҳокимлар томонидан мақбуллаштириш жараёнида кўплаб шошмашошарлик билан ва сифатсиз қарорлар қабул қилинди. Шу сабабли, норозиликлар кучайиб кетди.\nҲокимлар аввало Ер кодексига эътибор қаратмади. Ер кодексининг 36-моддасига кўра, фермернинг ихтиёрига билан ери олинмай, кўп ҳолларда фермернинг ихтиёрига зид равишда олиб қўйилди. Ердан самарали фойдаланмаганлик ҳоллари ҳам аниқланмасдан туриб бошқага ижарага бериб юборишлар бўлди.\nЮқоридаги ҳолатлар сабаб, тўхтовсиз мурожаатлар келиб тушди. 2019 йилда Вазирлар Маҳкамасига ҳам, Омбудсманга, Халқ қабулхоналарига тушган аграр соҳадаги мурожаатларнинг деярли 90 фоизи шу қарор ижроси бўйича бўлди.\nБу масалада қуйи судларда адолатсиз қарор қабул қилинади. То олий судга келгунига қадар ҳокимлар қарорлари ҳимоя қилинмоқда. Қонунчилик қуйи тизимларда таназзулга юз тутиб кетмоқда.\n— Мамлакатда гўшт тақсил. Буни нархлардан билса бўлади. Лекин чорвачиликка эътибор барибир яхши эмас. Ҳатто, чет элдан зотдор қорамол олиб келган фермерларга ҳосилдорлиги паст, ёмон жойлардан ер берилганининг гувоҳи бўлдик. Сизнингча, бу соҳага эътибор қанчалик яхши?\n— Кўриб турибсизки, ижтимоий тармоқларда ҳеч кимни ҳеч ким аямаяпти. Хориждан зотдор, наслдор қорамолларни олиб келаётган фермерларга арзийдиган даражадаги ҳосилдор ер берилмаяпти. Германия, Украина ва турли давлатлардан тадбиркорлар олиб келяпти. Мақсад гўштни яхши етиштирайлик. Бозор арзон бўлиши учун. Шундай вақтда туман ҳокимлари эътибор бериши керак.\nТадбиркор четдан чорва олиб келдими, демак унга ҳосилдорлиги баланд ерлардан ажратиш керак. Ҳозирги кунда айрим фермерлар норози бўлмоқда. Уларга паст бонитетли ерлардан беришмоқда. Агар фермерга озуқа захира етиштириш учун ҳосилдор ер берилса, жонини бериб ишлайди.\nАйтиш жоизки, Олий Мажлисда Аграр ва сув хўжалиги масалалари қўмитаси тузилган ишчи гуруҳда мен ҳам борман. Ер кодексига, “Фермер хўжалиги тўғрисида”ги қонунга, “Деҳқон хўжалиги тўғрисида”ги қонунга, “Яйловлар тўғрисида”ги қонунга қўшимча ва ўзгартишлар киритляпти. Президентимизнинг 5747-сонли қароридан келиб чиқиб қонун лойиҳаси ишлаб чиқиляпти. Ўзгаришларга асосан, энди ерларни иккиламчи ижарага беришге рухсат берилиши кўзда тутилмоқда. Агар Олий Мажлисда қонунга киритилаётган бу ўзгартиш ва қўшимчалар муҳокама қилиниб, тасдиқдан ўтса, ҳосилдор ерларда озуқа захирасини яратиш мумкин. Бу гўштни етиштиришда самара беради.\n— Бу гўштнинг нархига таъсир қилиши мумкинми?\n— Албатта, таъсир қилади. Агар мен иккиламчи ижарага 20-30 гектар ер олсам ва бунда озуқа еми яратсам гўштни кўпайтираман-ку. Менда ем кўп бўлса, гўштни кўпайтираман. Гўшт кўп бўлса, бозорда ҳам нарх арзонлашади. Гўшт қанчалик кам бўлса, бозорда нарх кўтарилади. Қанчалик кўп бўлса, рақобат пайдо бўлади. Ўз-ўзидан бу нархга ҳам таъсир ўтказади.\n21 Сентябрь 14:55 32022\n19 Сентябрь 15:44 22114\n19 Сентябрь 13:59 17230\n20 Сентябрь 11:07 16861\n20 Сентябрь 14:25 16080


Гвардиола Германиянинг муваффақиятсизлигида айбдорми?\n21 ноябрь, 2018, 12:54\nТеглар:Хосеп Гвардиола | Германия\nХанс-Петер Бригел жуда тўғри фикрни айтган, жамоа ўйинни ёки бутун мусобақани ютиб олиш учун ҳар сафар 75 % тўпга эгалик қилиши шарт эмас.\nГермания термасининг собиқ вакилига кўра Пеп Гвардиоланинг «Бавария»си тўпни назорат қилишга мослашиб қолгани туфайли бу якунда миллий терма жамоанинг натижаларига жиддий таъсир қилган.\n1980-йилда ГФР таркибида Европа Чемпионатини ютиб олган Бригел шу ёзда тўпга эгалик қилмасдан Жаҳон чемпионига айланган Франция термасини ўрнак сифатида тилга олди.\nФранция жанговар ўйин кўрсатиш учун таркибида етарлича иқтидорларга эга эди. Килиан Мбаппе «яширин қурол» сифатида узун пас эвазига ўйин тақдирини ҳал қила олиш қобилиятига эга.\nАргентина ва Бельгияга қарши ўйинда «кўклар» қарши ҳужумда қандай ҳаракат қилиш кераклигини кўрсатиб беришди.\nБундай футбол услуби Дешам ва футболчилари учун иш берди. Аммо таркибида Антуан Гризманн, Поль Погба ва Набиль Фекир каби иқтидорлар бўла туриб бундай ўйин намойиш қилиши терма учун уят деб ҳисоблайдиганлар, ҳам топилди.\nБу ўйинни ютишдан кўзланган мақсад. Бригелнинг далиллари ўринли. У худди шу тарзда ҳозирги Германияни Гвардиоланинг “меваси” эканлиги туфайли жиддий танқид остига олди.\n«Жуда оддий тамойил ёдимиздан кўтарилган» – дейди La Repubblica нашрига берган интервьюсида – «Футболда, ўйинни назорат қилишдан кўра натижа муҳимроқ.»\n«Албатта, Гвардиола келганидан кейин «Бавария» ўзгарди. Бизда ютиш учун 75 % тўпга эгалик қилишимиз керак, деган ақида пайдо бўлди. Бироқ тўпни назорат қилиш доим натижага эришиш учун етарли бўлмайди.»\nГерманияда кўпчилик 2018-йилги натижалардан кейин ўз-ўзини таҳлил қила бошлади. 2017-йилги Конфедерациялар Кубоги ва 21 ёшгача бўлганлар ўртасидаги Европа Чемпионатини кўтаринки рухда ўтказган немислар нега Жаҳон чемпиони мақомини муносиб ҳимоя қила олмади? Немис футболи Голландия билан 2-2 ҳисобида дуранг ўйнаганидан кейин 40 йиллик анти-рекордини такрорлади.\nЁахим Лёв аввал Россияда бўлиб ўтган Мундиалда гуруҳ босқичида қолиб кетди. Кейин биринчи бор ўтказилаётган Миллатлар Лигаси турнирида «Б» гуруҳида қолиб кетди. Ҳеч ким немис футболи нега бунчалик ёмон натижа қайд этаётганини билмайди.\nЛёв агарда таркибида бирор муаммолар борлигини билса, уни ечимини топиш учун бирор нима қилиши шарт.\nАммо Бригелнинг терма жамоа натижаси учун Гвардиолани айблаши бемаънилик. Бу мантиқ билан айтиш жоизки, тўрт йил олдин Жаҳон Чемпиони бўлишда Германия Гвардиоланинг таъсири туфайли ютиб чиққан бўлади, шундай эмасми?\nУ ўшанда «Бавария»да эндигина биринчи мавсумини тугатганди, унинг футболчилари эса Лёвнинг асосий фигуралари бўлишганди. Гвардиола Филипп Ламни ҳимоядан таянч ярим ҳимоясига ўтказиб қўйди. Бироқ у бунгача профессионал тарзда ўйнаб кўрмаганди. Лёв ҳам буни термада қўллади.\nЖаҳон чемпионлари «Бавария» иқтидорлари билан тўлиб-тошди. Аргентинага қарши финалда Пепнинг олти футболчиси ўйнади. Булар жамоа сардори – Филипп Лам, Мануэль Нойер, Жером Боатенг, Бастиан Швайнштайгер, Тони Кроос ва Томас Мюллер. Қўшимча таймда эса ғалаба тўпини киритган Марио Гётце қўшилди.\nГермания сабрли, тўпни назорат қилига асосланган ўйин намойиш қилди. Бу кўп жиҳатдан Гвардиоланинг тамойиллари эди.\n«Гвардиоланинг футбол ғояси «Бавария»га томошабоп жамоага айланишига ва немис футболчиларининг ўсишига катта таъсир қилди. Шунингдек, Гвардиола бевосита 2014-йилги Мундиалга ҳам таъсир ўтказди» – деганди Германиянинг собиқ дарвозабони Оливер Кан Bild нашрига берган интервьюсида.\nПеп ўша мавсумда Мундиал чемпионларига таъсир ўтказганидек, 2010-йилда ҳам Висенте Дел Боскега ҳам таъсир ўтказганди. Айнан «Барселона» футболчилари терма жамоада ҳам Гвардиола услубида ўйин намойиш қилиб Жаҳон Чемпионига айланишганди. Гвардиола тантана қилган вақтда терма жамоаларнинг ҳам муваффақиятга эришганлари тасодиф эмас.\nБундай ҳолат Англияда ҳам содир бўлди. Гаре Саутгейт ҳам кутилмаганда терма жамоа билан муваффақиятларга эриша бошлади. Худди Испания ва Германияда бўлгани каби. Тўпни тезда қайтариб ол, ундан ақлли тарзда фойдалан ва ҳужумни якунлаш учун тўғри вақтни кут.\n«Манчестер Сити» вакиллари – Кайл Уокер, Жон Стоунз, Фабиан Дельф ва Раҳим Стерлинглардан фойдаланган Саутгейт Гвардиоладан рухланган бўлса ажабмас.\nИспания ва Германия 2010 ва 2014-йилларда Пепнинг форматидан фойдаланиб чемпион бўлишгани туфайли муносиб тақдирланди. Иккала терма жамоа ҳам айнан Пепнинг ўйин услуби ва буни яхши тушунадиган футболчилар орқали эришгани Бригелнинг ёдида қолгани аниқ.\n2014-йилда бу иш берганининг сабаби Германияда ўзини кўрсата олганлар кўп бўлди. 2018-йилда ҳам Нойер, Боатенг, Мюллер ва Хуммелслар ўзларининг юқори спорт формаларини кўрсата олишганида эҳтимол бу вазифани яна бир марта уддалашган бўлармиди. Гвардиоланинг услуби немис футболчилари ва немис маданияти билан уйғунлашиб кетгани ўз исботини топди. Шу туфайли Гвардиолани немис футболининг омадсизлигида айбдор эмас, аксинча сўнгги йиллардаги муваффақиятларининг бош гарови бўлди, десак тўғрироқ бўлади.\nГвардиола собиқ футболчисини "Ювентус"дан "Манчестер Сити"га олиб келиши мумкин


Россия билан рақобат: Саудия Арабистони Европа учун нефть нархини туширди\n00:17 / 06.04.2017\nЖаҳондаги энг йирик нефть экспортчиси — Саудия Арабистони Россия етакчилик қилаётган Европа бозори учун нефть нархини туширган, дея хабар берди Bloomberg агентлиги.\nSaudi Aramco давлат корпорацияси барча кўринишдаги нефть маҳсулотлари учун шимоли-ғарбий Европа, Ўрта Ер денгизи давлатлари ва Осиёнинг баъзи бир давлатларига етказиладиган нефть учун баҳони расман пастлатган. Бир вақтнинг ўзида АҚШлик харидорлар учун нефть нархи оширилган.\nНархларнинг туширилиш диапазони бир баррелига 30-45 центни ташкил этган. Янги нарх-наво рўйхати май ойидан бошлаб етказиладиган нефть учун амал қилади.\n2016 йилда саудияликлар Европа бозорига 42,5 миллион тонна нефть, суюлтирилган табиий газ ва бошқа нефть маҳсулотлари етказиб берган бўлса-да, ҳажм борасида собиқ СССР давлатлари, Норвегия ва Ироқдан ортда қолган, деган маълумот тарқатган Халқаро энергетика агентлиги (ХЭА). "Европа бозорида айни пайтда нефтга бўлган талаб тобора ошиб бормоқда. Шу сабабли Саудия Арабистони у ердан рус баррелларни сиқиб чиқаришни мақсад қилган", — дейди Emirates NBD консалтинг компанияси таҳлилчиси Эдвард Белл.\n"Роснефть" раҳбари Игорь Сечин илгарироқ Саудия Арабистони томонидан таклиф этилаётган нархлар бўйича рақобатдан қўрқмасликларини маълум қилган эди. "Европа Россия билан жиддий инфраструктура орқали боғланган", — деди у.\nРоссия ва Саудия Арабистони ОПЕКка аъзо давлатлар ва 11 та мустақил экспортчи давлат ичида 2016 йил декабрида нефть қазиб олишни қисқартириш битимининг асосий қатнашчилари ҳисобланишади. Битим нефть қазиб олишни 1,8 миллион баррелга қисқартириб, бозордан ортиқча нефтни йўқотиш ва нефть нархининг халқаро бозорларда барқарорлашувини таъминлаш учун тузилган эди. Шу йилнинг майида мамлакатлар битимнинг амал қилиш муддатини яна ярим йилга чўзиш масаласини кўриб чиқишади.


Хулафои рошидин даврида шариат – .:: Xadicha.uz\nПайғамбарлик даврида шариат асослари Қуръон ва суннатдан иборат бўлганлиги ҳамда фатво ва ҳукм чиқаришда асосан Расулуллоҳ саллаллоҳу алайҳи васалламга мурожаат қилиниши ҳақида билимга эга бўлдингиз. У зот Роббилари ҳузурига риҳлат қилиб, ваҳий келиши тўхтагандан сўнг, ўзларидан кейин умматлари учун иккита бебаҳо хазинани – Аллоҳнинг китоби ва Пайғамбарнинг суннати – қолдирдилар. Шундан сўнг катта саҳобалар ушбу вазифаларни ўз зиммаларига олдилар, натижада улар оғир қийинчилик ва муаммоларга дуч келдилар. Бунинг сабаби, исломий фатҳлар кўпайди, арабларнинг нуфузи араб ярим ороли ортига ҳам етиб бориб, Миср, Шом, Форс диёрлари ҳамда Ироқда ҳукмронлик қўлларига ўтди. Натижада, мусулмонлар ҳаётлари давомида учрамаган янги-янги воқеа ҳодисаларнинг шоҳиди бўлдилар.\nБундай ҳолатлар уларни Аллоҳнинг каломи ва Расулининг суннатидан ўшандай фавқулотда учраган нотаниш масалалар ҳақида ҳукм излашга мажбур қилди. Маълумки, Қуръон ва суннат мусулмонлар кўз ўнгида содир бўлаётган воқеаларнинг ҳар бири ҳақида аниқ далил келтирмаган. Шунинг учун уламолар ушбу жузъий воқеаларга китоб ва суннатдаги умумий қоидаларни татбиқ қилиш устида ижтиҳод қилишлари лозим эди. Дарҳақиқат, Расулуллоҳ саллаллоҳу алайҳи васаллам уларга ижтиҳод йўлларини кўрсатиб, уларни ҳам ижтиҳод қилишга ўргатиб, қилган ижтиҳодларидан рози бўлиб, тўғри топганга ҳам, хато қилганга ҳам савоб ваъда қилиб кетганлар. Шунинг учун ҳам улар ожизона ҳаракатларини ишга солиб, қийин масалаларга ҳукм топиш учун куч-ғайратларини сарф қилганлар.\nСаҳобаларнинг ижтиҳодлари кенг маъноли ижтиҳод бўлган. Дарҳақиқат, улар оят ва ҳадисларнинг далолатига эътибор беришган, қиёсни кенг қўллашган ва истеҳсонга мурожаат қилишган.\nБу даврда фақат воқеъликда содир бўлиб турган ҳодисаларгагина ҳукм чиқариш билан чекланилган, воқеъ бўлмаган масалаларга фатво чиқаришдан сақланилган. Мутааххир уламоларга ўхшаб ҳали воқеъ бўлиб улгурмаган масалаларни ўйлаб топиб, воқеъ бўлиш вақтларини тахминан белгилаб, уларга олдиндан ҳукм ва фатволар ҳам чиқариб қўйиш саҳобалар даврида бўлмаган. Саҳобаларнинг бундай қилмасликларига асосан учта сабаб бор эди:\nУлар ҳаёлий масалалар устида бош қотиришни вақтни бефойда сарф қилиш, қилиниши мумкин бўлган муҳим ишларни амалга оширишга халал бериш, деб билар эдилар.\nУлар фатво беришдан қўрқишар эди. Хато қилиб қўйишдан қўрқиб, масалани бир-бирларига оширишар эди. Бундай қилган киши табиийки, содир бўлмаган масалаларга фатво бераверишдан анча узоқ бўлади. Зайд ибн Собит разияллоҳу анҳудан ривоят қилинишича, агар у кишидан бирор масаланинг фатвоси сўраб қолинса, аввал ўша масала воқеъликда содир бўлган ёки бўлмаганлиги ҳақида сўрар эдилар. Агар содир бўлган дейилса, унга фатво берар эдилар. Бордию, ҳали содир бўлгани йўқ, дейилса, аввал содир бўлсин, кейин фатвосини айтамиз, дер эдилар.\nУшбу даврда асосан кўзга кўринган уламо саҳобийлар халифалик, волийлик мансабларини бошқариб, давлатнинг ички ва ташқи сиёсатлари, мусулмонларнинг диний ва дунёвий ишлари билан машғул бўлиб, фаразий масалалар устида бош қотиришга вақтлари йўқ эди.\nХулафои рошидиннинг истинбот йўлларини Имом Бағовий Маймун ибн Меҳрондан келтирган қуйидаги ривоят яққол ифодалаб беради: Абу Бакр разияллоҳу анҳу бирор масала устида ҳукм чиқармоқчи бўлсалар Аллоҳнинг китобига қарар эдилар. Агар китобдан топсалар ўша бўйича ҳукм қилар эдилар, агар ундан топа олмасалар, Расулуллоҳнинг суннатларидан ахтарар ва ўша бўйича ҳукм чиқарар эдилар. Агар суннатдан ҳам топа олмасалар, мусулмонларни чақириб, улардан: мен фалон, фалон масалага дуч келиб қолдим. Расулуллоҳ саллаллоҳу алайҳи васалламнинг шу масала бўйича бирорта ҳукм чиқарганларини эшитганмисизлар? – деб сўрар эдилар. Гоҳида баъзи бир кишилар Расулуллоҳнинг бундай масала устида ҳукм чиқарганларини эслаб, Абу Бакрга айтишар эди. Агар ҳеч қим Расулуллоҳ саллаллоҳу алайҳи васалламдан бундай масала устида ҳукм чиқарганларини эслай олишмаса, у ҳолда Абу Бакр илмли катта саҳобаларни жамлаб, улардан шу масала устида фикр билдиришларини сўрар эдилар. Агар фикрлари бирор ҳукм устида тўхтаса ўша бўйича ҳукм чиқарар эдилар. Умар разияллоҳу анҳу ҳам шундай қилар эдилар. Агар масаланинг ҳукмини Қуръондан ҳам, суннатдан ҳам топа олмасалар, Абу Бакр разияллоҳу анҳунинг бу масала устида ҳукм қилган ёки қилмаганлигига қарар эдилар. Агар Абу Бакр бирор ҳукм чиқарган бўлсалар, шу ҳукмни олар, агар ҳеч қандай ҳукм бўлмаса, у ҳолда олимларни тўплаб, улардан маслаҳат сўрар эдилар ва кўпчилик нима ҳукм чиқарса шу ҳукмни ижро қилар эдилар.\nУшбу ривоятдан кўринадики, хулафолар ўз фатволарида асосан тўрт нарсага суянар эдилар: Қуръон, суннат, ижмоъ, раъй. Демак, мана шу тўрт асос ўша асрда шариат манбаи ҳисобланган. Қуйида биз хулафоларнинг ушбу тўртала манба бўйича тутган йўллари ҳақида алоҳида-алоҳида сўз юритамиз.\n1 – Қуръон\nҚуръоннинг жамланиши ва унинг мусҳафларга кўчирилиши\nРасулуллоҳ саллаллоҳу алайҳи васаллам ҳаётлик даврларида Қуръон мусҳаф шаклида жамланган эмас. Бунинг ҳикмати, Расулуллоҳ саллаллоҳу алайҳи васаллам модомики ҳаёт эканлар, у киши ўзларига ваҳий келиб қолишидан умидлари бор эди. Ваҳий келишининг тўхташи эса, фақатгина У зотнинг вафотларидан кейингина аниқ бўлди.\nАммо шуни билмоқ лозимки, Расулуллоҳ саллаллоҳу лайҳи васаллам бу дунёни тарк қилиб кетганларида Қуръон оятларининг ҳаммаси тери, суяк ва бошқа нарсаларга ёзиб қолинган эди.\nАбу Бакр разияллоҳу анҳу халифаликка сайланганларидан сўнг, Ямома жанги бўлиб ўтди ва унда кўпгина қорилар ҳалок бўлишди. Шундан сўнг Умар ибн Хаттоб разияллоҳу анҳу жангларда қорилар ҳалок бўлавериб, Қуръонни ёд билган кишилар қолмаслигидан ташвишга тушиб Абу Бакр разияллоҳу анҳуга Қуръонни мусҳаф шаклида жамлашга маслаҳат бердилар. Аввалига, Абу Бакр разияллоҳу анҳу тараддуддланиб турдилар. Чунки, бу иш Расулуллоҳ саллаллоҳу алайҳи васалламнинг ҳаётлик вақтларида ҳам қилинган эмас эди. Сўнгра, қилинаётган иш хайрли мақсад учун амалга оширилаётганлиги сабабли Умар разияллоҳу анҳунинг фикридан қаноат ҳосил қилдилар. Шунданг сўнг, Зайд ибн Собитни ҳузурларига чақирдилар. Зайд ибн Собит разияллоҳу анҳу Расулуллоҳ саллаллоҳу алайҳи васалламнинг мажлисларида доим иштирок этган, Қуръонни мукаммал ёд олган саҳобалардан эдилар. Шунинг учун Абу Бакр разияллоҳу анҳу Зайд ибн Собитга ушбу вазифани топширдилар ва ўз навбатида Зайд разияллоҳу анҳу бу ишни аъло даражада адо этдилар.\nИмом Бухорий раҳматуллоҳи алайҳи ўзларининг Саҳиҳул Бухорий асарларида Зайд ибн Собит разияллоҳу анҳудан шундай ривоят келтирадилар: Зайд дедилар: Абу Бакр разияллоҳу анҳу менга Ямома жангида вафот этганлар ҳақида хабар юбордилар. Мен келсам, у кишининг ҳузурларида Умар ибн Хаттоб ҳам бор эканлар. Абу Бакр менга: Умар менинг олдимга келиб уруш кўпгина қориларнинг бошига етди. Мен энди бундан кейинги жангларда ҳам қорилар қирилиб кетса, Қуръонга путур етиб қолмасмикан деган қўрқинчдаман. Шунинг учун Қуръонни жамлашга буйруқ берсангиз яхши бўлар эди, деган фикрдаман – деди. Мен эса, унга: Қандай қилиб биз Расулуллоҳ салаллоҳу алайҳи васаллам қилмаган ишни қиламиз? – дедим. У менга: Аллоҳга қасамки, бу хайрли иш, деди. У шу гапни такрорлайвергач, Аллоҳ таоло қалбимни очди, Умарнинг фикри тўғри эканлигига амин бўлдим. Эй, Зайд! Сен ақлли йигитсан. Расулуллоҳ саллаллоҳу алайҳи васалламга нозил бўлган ваҳийларни ёзиб борар эдинг. Энди, сен Қуръон оятларини тўплаб, бир ерга жамлагин – дедилар. Зайд айтади: Аллоҳга қасамки, агар менга бир тоғни ўз жойидан бошқа жойга кўчиришни буюришганда Қуръонни жамлашчалик оғир бўлмасди. Мен Абу Бакрга: қандай қилиб, Расулуллоҳ саллаллоҳу алайҳи васаллам қилмаган ишни қилмоқчисизлар? – дедим. У эса, менга: Аллоҳга қасамки, бу хайрли иш, деди. Менга қайта-қайта шу ишни буюравергач Аллоҳ таоло Абу Бакр ва Умарнинг қалбини очган нарсага менинг ҳам қалбимни очди. Шундан кейин Қуръоннинг тери, тош, суяк каби нарсаларга ёзилган, одамлар дилида ёд тутганларини тўплаб жамладим. Тавба сурасининг охиридаги иккита оятни фақат бир ансорий кишидагина топдим. Ундан бошқа ҳеч кимда йўқ экан. Шу тариқа Қуръон жамланди ва у Абу Бакрнинг уйида то у вафот этгунича сақланди. Ундан кейин Умар разияллоҳу анҳуда, сўнгра унинг қизи мўминларнинг онаси Ҳафса разияллоҳу анҳонинг уйида сақланди.\nАбу Бакр даврида Қуръон махсус саҳифаларга кўчирилиб, уни тахтлаб, белидан ип ўтказиб боғлаб қўйилган эди.\nҚуръонни жамлашда фақат дилда ёд бўлгани билан кифояланмай, балки бирор нарсага ёзилганига кўпроқ суянилди. Ривоятларга қараганда Пайғамбар алайҳиссаломнинг уйларидан чиққан турли нарсаларга ёзилган Қуръон оятлари ичида Тавба сурасининг 128-129-оятлари ҳамда Аҳзоб сурасининг 23-ояти топилмади. Зайд бу оятларни ўзи ёд олган бўлсада, мутавотир даражасига етадиган кўп сонли саҳобалар ёдлаган бўлсалар ҳам бундан қаноатланмай, қўлёзмасини излашда давом этаверди. Ниҳоят, Тавба сурасидаги оятларни бир ансорийдан, Аҳзоб сурасидаги оятни эса, Абу Ҳузаймадан топди.\nШундай қилиб, Қуръони карим мукаммал ҳолатда жамланди, унинг тўғри ва бехато эканлигини барча муҳожир ва ансорий саҳобалар тасдиқладилар ва Аллоҳнинг: “Зикрни (Қуръонни) биз нозил қилдик ва уни Ўзимиз сақлаймиз” (Ҳижр сураси, 9-оят)ояти ҳам ўз тасдиғини топди.\nУсмон ибн Аффон разияллоҳу анҳу даврига келиб Қуръондан нусхалар кўчириб, уларни бир нечта шаҳарларга тарқатиш лозим бўлди. Имом Бухорий раҳимаҳуллоҳ Анас ибн Молик разияллоҳу анҳудан ривоят қилишича: Ҳузайфа ибн Ямон Усмон разияллоҳу анҳунинг ҳузурларига келиб, одамлар Қуръон ўқишда ўзаро ихтилоф қилаётганликлари, ҳар ким ўз билганича ўқиётганлиги ҳақида шикоят қилди. Бундай ҳолатлар янги фатҳ қилинаётган Арманистон ва Озарбайжон каби ажам диёрларида юз бераётган эди. Шунинг учун Ҳузайфа разияллоҳу анҳу Усмон ибн Аффонга: Ислом уммати яҳудий ва насронийларга ўхшаб ихтилофга берилмасликларидан олдин сиз уларни тўхтатиб қолинг, деди. Шундан сўнг Усмон разияллоҳу анҳу Ҳафса разияллоҳу анҳонинг уйига одам юбориб, унга: Уйингиздаги Қуръон битикларини бизларга юборинг. Биз ундан нусхалар кўчириб олиб, сўнгра ўзингизга қайтарамиз, дедилар. Ҳафса разияллоҳу анҳо Қуръон битикларини Усмон разияллоҳу анҳуга бериб юборди. Усмон разияллоҳу анҳу Қуръонни олгач, уни кўчириш вазифасини Зайд ибн Собит, Абдуллоҳ ибн Зубайр, Саъийд ибн Ос ва Абдурраҳмон ибн Ҳорис ибн Ҳишом разияллоҳу анҳумга топширдилар. Улар Қуръонни мусҳафларга кўчиришди. Усмон разияллоҳу анҳу учала Қурайшдан бўлган котибларга қараб: Агар Қуръоннинг бирор жойида Зайд билан тортишиб қолсангизлар у ҳолда ўша сўзни Қурайш тилида ёзинглар, чунки Қуръон Қурайш тилида нозил бўлган, дедилар.\nНиҳоят улар Қуръонни бир нечта мусҳафларга кўчириб бўлишди. Усмон разияллоҳу анҳу Қуръон битикларини Ҳафса разияллоҳу анҳога қайтариб бердилар. Кўчирилган Қуръонлардан турли шаҳарларга юбордилар ва бундан бошқа Қуръон оятлари ёзилган саҳифалар бўлса, барчасини ёқиб юборишга фармон бердилар.


Ўзбекистон Кубоги финали олдидан матбуот анжумани ўтказилади\n30 ноябрь, 2017, 17:53\nХабарингиз бор, 4 декабрь куни соат 15:00да «Бунёдкор» стадионида Ўзбекистон Кубоги финал учрашуви бўлиб ўтади. Финалда Тошкентнинг икки жамоаси —“Бунёдкор” ва “Локомотив” ўзаро кураш олиб боради.\nМана шу учрашув олдидан 3 декабрь якшанба куни “Бунёдкор” стадионининг анжуманлар залида ҳар икки жамоа бош мураббийлари ва етакчи футболчилари иштирокида матбуот анжумани ўтказилади. Бу ҳақда ЎФФ расмий сайти хабар бермоқда.\nСоат 15:00да журналистлар саволларига “Бунёдкор” бош мураббийи ва жамоа етакчиси жавоб беришади. 15:30да эса “Локомотив” клуби бош мураббийи ва жамоанинг етакчи футболчиси матбуот анжуманида иштирок этади.\nМатбуот анжуманига журналистлар мавсум бошида ПФЛ томонидан тақдим қилинган аккредитациялар орқали киришлари мумкин.


Фозил Мусаев ҳали бери майдонга қайтмайдими?\n5 июнь, 2018, 08:33\nЯпония Жей лигаси иштирокчиси – “Жубило Ивата” жамоаси сафида ҳамюртимиз Фозил Мусаев фаолият олиб бораётганини яхши билсангиз керак. У ерда маҳаллий мухлисларнинг меҳрини қозона олган футболчимиз терма жамоамиз учун ҳам керакли ижрочилардан бири ҳисобланишини айтиб ўтиш жоиз. Лекин футболда жароҳатлар кўп учрайди. Бу эса доим кўнгилни хира қилиб келади. Гап шундаки, Фозил Мусаев ҳам жароҳатланганлар қаторига тушиб қолди.\nУнинг “Жубило Ивата”даги фаолияти бир меъёрда давом этаётганди. Аммо кутилмаган жароҳат уни сафдан чиқарди. Март ойида Ўзбекистон миллий терма жамоаси Марокашга қарши ўтказган ўртоқлик учрашувида Мусаев жароҳат олди. Шифокорларнинг ташхисига кўра унинг жароҳати бироз жиддий бўлиб чиқди. Шу боис Фозил маълум вақт даволанишига тўғри келмоқда. Албатта, унинг жароҳатга йўлиқиши мухлисларни хафа қилди. Уларни қизиқтираётгани шуки, футболчи қачон майдонга қайтади? Ҳозирда эса муолажалар давом этмоқда. Айтиш мумкинки, Мусаев Японияда шифокорларнинг назоратида бўлиб турибди. Биз эса унинг соғлигидан хабар олиш мақсадида ўзи билан алоқада бўлиб турибмиз. Хўш, унинг даволаниши жараёни қандай кетмоқда?\nШу ва бошқа саволларга жавоб олишни истасангиз сайтимиздан узоқлашманг! Иқтидорли футболчимиз билан экслюзив суҳбатни бугун SPORTS.uz'да ўйинг!


Ҳайдовчилик гувоҳномасини алмаштириш бир йилга узайтирилди ва соддалаштирилди | NORMA.UZ\nЭслатиб ўтамиз, 2017 йилдан миллий ҳайдовчилик гувоҳномасининг ва автомототранспорт воситаси рўйхатдан ўтказилганлиги тўғрисидаги гувоҳноманинг янги намуналари жорий этила бошланди. Эски ҳужжатларни 2017-2020 йиллар мобайнида босқичма-босқич алмаштириш режалаштирилган эди.\nБелгиланган муддатни яна бир йилга узайтириш тўғрисида қарор қабул қилинди. Шу тариқа, 2021 йилнинг охирига қадар қуйидагиларни алмаштириш зарур:\nэски намунадаги барча миллий ҳайдовчилик гувоҳномаларини, уларнинг берилган санасидан қатъи назар;\nавтомототранспорт воситаси рўйхатдан ўтказилганлиги тўғрисидаги гувоҳномани янги намунадаги гувоҳномага - автомототранспорт воситасини мажбурий техник кўрикдан ўтказишда.\nКўрсатилган ҳужжатларнинг эски намуналари 2022 йил 1 январдан бошлаб ҳақиқий эмас деб ҳисобланади.\nБунда, имтиҳон варақасини ёки ҳудудий ЙХББ тасдиқномасини ва тиббий маълумотномани нафақат эски “гувоҳномаларни” янгиларига алмаштиришда, балки йўқотилган ҳужжатнинг ўрнига янгисини олишда ҳам тақдим этиш талаб этилмайди.\nШунингдек эслатиб ўтамиз, автомототранспорт воситаларини охирги 12 ой давомида бошқарганларнинг ҳайдовчилик гувоҳномалари имтиҳонларсиз алмаштирилади. Бироқ бу далилни ҳужжат билан тасдиқлаш зарур. Киритилган қўшимчаларга кўра, транспорт воситаси эгасининг яқин қариндошлари учун қуйидагилар тасдиқловчи ҳужжатлар ҳисобланади:\nавтомототранспорт воситаси рўйхатдан ўтганлиги тўғрисидаги гувоҳнома;\nтранспорт воситаси эгасининг фуқаролик жавобгарлигини мажбурий суғурта қилиш бўйича суғурта полиси.


Аграр соҳа магистрлари Германияда амалиёт ўтамоқда - zarnews.uz\nАграр соҳа магистрлари Германияда амалиёт ўтамоқда\n- Президентимизнинг талаба ёшлар бандлигини таъминлаш борасида берган топшириқлари ижросини таъминлаш мақсадида филиалимизда мавжуд бўш иш ўринлари ҳамда олиб борилаётган илмий ва стартап лойиҳаларга 60 дан ортиқ талаба-магистрантларни ишга қабул қилдик, - дейди Тошкент давлат аграр университети Самарқанд филиали директори Шавкат Ҳасанов. - Бугунги кунда филиалнинг 9 нафар магистри Германиядаги қишлоқ хўжалиги экинларини етиштирувчи ва қайта ишловчи етакчи кластерлар ва хўжаликларга иш ҳақи тўланадиган 6 ойлик, 3 ойлик стажировкага юборилган. Стажировкаларни ташкил қилишда республикамизда нисбатан янги тармоқ ҳисобланган ва кадрлар танқислиги мавжуд бўлган доривор экинларни етиштириш ва қайта ишлаш ҳамда гулчилик соҳаларига эътибор қаратилди.\n- Фарғона вилоятининг Ўзбекистон туманиданман, - дейди филиалнинг 2-босқич магистранти Мирмуҳсин Нуралиев. - Айни вақтда Германияда JD East дастури орқали ташкил этилган 6 ойлик қишлоқ хўжалиги амалиётини ўтамоқдаман. Амалиётни Германиянинг яшил юраги номи билан дунёга машҳур Тюренген бундесландида жойлашган "Fuß Hopfenbau" агрокластерида курсдошларим Ҳаётжон Абдуллаев, Достон Бердимуродов ва Соҳибжон Ниёзов билан биргаликда олиб бормоқдамиз.\nHopfen ёки хмел ўсимлиги - дунёда кам тарқалган кўп йиллик доривор ва техник ўсимлик ҳисобланади. Биз стажировка ўтаётган хўжаликда ушбу ўсимлик 200 гектардан зиёд майдонда етиштирилмоқда. Ўсимлик агротехникаси, яъни экинни парваришлаш, сув тежовчи технологиялар асосида суғориш, касаллик ҳамда зараркунандалардан ҳимоя қилиш, ҳосилни йиғиш, қадоқлаш каби тадбирларни ўрганяпмиз.\n- Биз айни дамда олийгоҳимиз томонидан Германия давлатига ҳақ тўланадиган 3 ойлик амалиёт ўташ учун келганмиз, - дейди филиалнинг 1-босқич магистранти Сайёд Сайфиев. - Германиянинг Дусселдорф шаҳридаги гулчилик ва боғдорчиликка ихтисослашган “Becker Gartenbau Gbr” хўжалигида тажриба ва билимларимизни курсдошим Элёр Нортошев билан биргаликда оширмоқдамиз. Ушбу хўжаликда бугунги кунда юз турдан ортиқ гуллар етиштирилиб, парваришланмоқда. Хўжаликда етиштирилаётган гуллар бутун Европа бўйлаб экспорт қилинади. Айниқса, лаванда етиштириш ва парваришлаш бизда катта қизиқиш уйғотди. Бу экинни етиштиришга европаликлар катта эътибор қаратади. Хўжаликда бу каби ўсимликларни етиштириш билан бир қаторда, унинг маркетинги билан ҳам қизиқиб, гул бозорларини ўрганмоқдамиз.\nЎзбекистон Республикаси Президентининг 2021 йил 4 августдаги “Республика ҳудудларида гулчилик ва кўчатчилик соҳаларини янада ривожлантириш тўғрисида”ги қарори билан 2022-2023 ўқув йилидан бошлаб қишлоқ хўжалиги йўналишидаги олий таълим муассасаларида гулчилик магистратура мутахассислиги бўйича кадрлар тайёрлаш йўлга қўйилиши белгиланган бўлиб, янги ўқув йилидан филиалда ҳам гулчилик бўйича магистрлар тайёрланиши режалаштирилган.


Каримова: “Эрим ва ўғлимни қийнашаяпти”\nЎзбекистон қамоқхоналаридаги айрим маҳбуслар ўзларига нисбатан қўлланилаëтган ноинсоний қийноқлардан Каримов ва Иноятовнинг хабари йўқ¸ деган ўйда президент ва МХХ раҳбарига қопга ëзилган мактуб ҳам йўллаган эдилар.\nТошкентлик Нодира Каримова ўзбек расмийларидан қамоқхонада жазо муддатини ўтаётган эри ва ўғлига нисбатан қийноқлар тўхтатилишини талаб қилмоқда.\nНодира Каримованинг турмуш ўртоғи 45 ёшли Миразиз Каримов 2001 йилнинг май ойида ҳибсга олиниб, Тошкент шаҳар Юнусобод туман суди қарорига кўра, Ўзбекистон конституцион тузумига тажовуз қилиш, таъқиқланган диний адабиётларни тайёрлаш ва тарқатиш, шунингдек, Ҳизбут-Таҳрир ташкилотига алоқадорликда айбланиб¸ 13 йил муддатга қамоқ жазосига маҳкум қилинган.\n"Эримнинг ўндан бири қолибди"\nАйни пайтда Қаршидаги қамоқхонада сақланаётган Миразиз Каримов қийноқларга солинаётгани ҳақида хабар қилади унинг рафиқаси Нодира Каримова.\n- Озиб¸ мазаси бўлмай, асабий бўлиб қолган. Психологик тарафдан ҳам жуда катта босим бўлганда унга. Ўндан бир қисми қолган, - деди маҳбуснинг хотини.\n"Ўғлимни бориб кўрарга пулим йўқ"\nҲозирда Нодира Каримованинг 23 ёшли ўғли Бекзод ҳам қамоқ жазосини ўтаётир. Бекзод 2003 йил ҳибсга олиниб, худди отаси сингари Ўзбекистон конституцион тузумига тажовуз қилиш, таъқиқланган диний адабиётларни тайёрлаш ва тарқатиш, шунингдек, "Ҳизбут-Таҳрир" ташкилотига алоқадорликда айбланиб¸ саккиз йил муддатга озодликдан маҳрум қилинган. Ҳозирда Бекзод Жаслиқ қамоқхонасида жазо муддатини ўтаяпти.\nЯқинда ўғли билан учрашиб қайтган Нодира Каримованинг Озодликка билдиришича, доимий қийноқлар натижасида ўғлининг соғлиги ёмонлашган.\n- Боламни бир ярим йил деганда кўриб танимадим. Озиб¸ суяги қолган. Кеча яна хабар эшитдим. Жаслиқда яна тўполон бўлибди. Уларда ҳатто зулм кучайгани учун очлик эълон қилишибди, деб ҳам эшитдим. Ўшанга ҳозир юрагим сиқилиб ўтирибди. Борай десам пулим йўқ. Аҳволи роса ҳам ëмон экан ҳозир, - деди Каримова.\nНодира Каримова эри ва ўғлига нисбатан бўлаётган қийноқлар тўхтатилишини талаб қилар экан, ёрдам сўраб бир қанча ташкилотларга мурожаат қилган.\n"Каримовлар касалманд бўлиб ётишибди"\n“Ўзбекистон инсон ҳуқуқлари ташаббус гуруҳи” раҳбари Суръат Икромов ота-бола Каримовлар тақдири билан боғлиқ вазиятдан яхши хабардорлигини айтади:\n- Улар у ерда қийноққа учратилиб¸ касалманд бўлиб ëтишибди. Менга маълум бўлишича¸ ҳозир диний эътиқод¸ 159-модда ва 244-модда билан айбланиб қамалганларнинг биронтасига нисбатан ҳали амнистия қўлланганини эшитганим йўқ, - деди ҳуқуқ ҳимоячиси.\nСуръат Икромовга кўра, Ўзбекистонда ота-бола Каримовлар сингари қамоқхонада қийноқларга дучор бўлаётган маҳбуслар жуда кўпчиликни ташкил қилади.\nТошкентлик 14 ёшли собиқ маҳбус Шерзод Ҳайитматов ҳам орган ходимлари томонидан қийноқларга учрагани ҳақида бир ойча аввал “Озодлик” радиосига маълум қилганди.\n- Оëғимга уришди. Кейин дубинка билан товонимга ва бошимга уришди, - деганди Шерзод Ҳайитматов.\n"Маҳбуслар сиёсий қарашларни синдириш учун қийноққа солинаяпти"\nЯқинда Бекободдаги қамоқхонада жазо муддатини ўтаётган ҳуқуқ фаоли Абдурасул Худойназаров қийноқларга чидай олмай ўзини ўлдирмоқчи бўлгани ҳақида хабар тарқалганди. Шунингдек, қамоқхоналарда қолаётган Юсуф Жума, Норбой Холжигитов, Санжар Умаров, Аъзамжон Фармонов, Аъзам Турғунов сингари жуда кўплаб мухолифатчи ва ҳуқуқ фаолларига нисбатан ҳам қийноқлар қўлланилаётгани ҳақида хабар қилади “Эзгулик” жамияти.\nТашкилот раҳбари Васила Иноятовага кўра, сиёсий ва диний мотивлар билан қамалган маҳбусларга нисбатан қийноқлар қўлланилиши орқасида ҳукуматнинг аниқ мақсадлари яширинган.\n- Шунақа бир қийноқлар қўлланилаяптики¸ мен бу ҳаракатларни кейинчалик уларни руҳан синдириш¸ бугунги тузумга бўлган сиëсий қарашларини синдириш¸ ҳатто уларни инсон сифатида дунë қарашларини ўзгартиришга қилинаëтган ҳаракат, деб биламан.


Омад "Пахтакор" ёшлари томонида бўлди | "NAVBAHOR" FUTBOL JAMOASINING RASMIY WEB SAHIFASI\nОмад "Пахтакор" ёшлари томонида бўлди\nБугун Ёшлар лигаси доирасидан ўрин олган "Пахтакор" - "Навбаҳор" беллашуви бўлиб ўтди. Тенг курашлар остида ўтган ўйинда майдон эгалари ягона гол эвазига уч очкони қўлга киритшди.\nБиринчи бўлимда ҳар икки томон вакилларида ҳисобни очиш учун қулай имкониятлар вужудга келди. Лекин, 45 дақиқа давомида гол уриш ҳеч бир жамоага насиб этмади. Биринчи таймда дарвозалар дахлсизлиги сақланиб қолинди.\nИккинчи бўлим ҳам учрашувнинг биринчи тайми сингари хавфли вазиятларга бой руҳда ўтди. Аммо, бўлим ўрталарида белгиланган стандарт вазият "ёш пахтакорчилар"га омад келтилди. Бурчак тўпи ўйинга киритилгач "шерлар" футболчиси ҳисобни очди. Мавсумни яхши ўтказаётган Камол Жўнашев шогирдлари вазиятни ўнглаш мақсадида катта куч билан яна олдинга ўтишди. Бироқ, футболчилар ҳисобни тенглашни уддасидан чиқишмади. Ягона гол беллашув тақдирини хал қилди. Аслини олганда учрашув тизгини дурангга мос эди. Кейинги турда "Навбаҳор" ёшлари ўз майдонида "Насаф"ни қабул қилишади.\n"Навбаҳор": Ашурматов, Юнусов, Ҳалилов, Тошпўлатов, Алиев, Умаров, Теляков, Холдоров, Тургунбоев, Расулов, Мўминов.\nЗахирадан тушганлар: Инамов, Рашидхонов, Умаралиев, Абдуллаев, Алибоев.


Францияда фавқулодда ҳолат узайтирилади\n15:39 / 13.11.2016\nФранцияда бир йилдан бери давом этаётган фавқулодда ҳолат 2017 йил баҳорида бўлиб ўтадиган президентлик сайловигача узайтирилади. Бу ҳақда мамлакат бош вазири Мануэль Вальс ВВС учун берган интервьюсида маълум қилган.\nИнтервью давомида вазир «Ниццада бўлгани каби ҳужумлар такрорланиши мумкинлиги» ҳақида гапирган.\nМамлакатдаги фавқулодда ҳолат тартиби 2015 йил, 13 ноябрдаги Париждаги терактлардан сўнг уч ой муддатга жорий этилганди. Бироқ расмийлар террорчилик хавфи юқори бўлгани сабабли мазкур тартибни бир неча бор узайтирди. Ниццада юз берган навбатдаги терактдан сўнг эса фавқулодда ҳолат бирйўла олти ой — 2017 йил январининг охиригача узайтирилганди.\nМаълумот учун, Францияда президентлик сайлови келгуси йил апрелида бўлиб ўтади.\nФранция фавқулодда ҳолат


Автор TUSHDA На чтение 6 мин Просмотров 1.3к. Опубликовано 26.05.2018\nКишида жинсий қўзғалиш\nБош миянинг кўп сонли фаолияти\nЖИНСИЙ ИШҚИБОЗЛИКНИ ҚЎЗҒАТУВЧИЛАР\nОқсил ва витаминларга мўл,\nАллома Кинзининг тасдиқлашича,\nЖинсий ишқибозликнинг кучайишида\nЖинсий иштиёқ товуш таассуротида ҳам вужудга келиши мумкин.\nУят — номуносиб хатти-ҳаракатнинг даражасини назорат қилувчи ҳиссиётдир.\nЕркакларнинг енг таъсирчан ва қўзғалувчан териси олатининг бошчасидир.\nБу ҳар доим тўғри бўлавермайди. ЖИНСИЙ АЛОКА ХАКИДА\nЖИНСИЙ АЛОКА ХАКИДА Жинсий иштиёқ (майл) — бу икки жинс вакилининг жинсий яқинлашувига йўналтирилган организмнинг ўзига хос фаол ҳолати. Бу организмнинг ўсиши ва ривожланиши жараёнида қонуний тарзда вужудга келадиган туғма инстинктдир.\nасосан бош миянинг катта ярим шаридаги пўстида вужудга келади. Мия пўсти организмнинг барча ҳаётий функцияларини бошқариб туради ва кишининг ташқи ва ички олам билан алоқада бўлишини амалга оширади.\nбевосита асаб ва ендокрин тизимнинг туғма хусусиятлари билан, шунингдек, ижтимоий муҳит жараёнида вужудга келган одатлар билан боғланган. Шу билан бир қаторда жинсий сезги ва кечинмалар жадаллиги, сифати ҳам мия пўсти фаолиятига боғлиқ.\nМасалан, жинсий қўзғалиш жадаллик ва таранглашувнинг юқори даражасига келиши, мия пўсти ўзининг бошқарувчилик ролини бажариши ҳолатида бўлмайди ва ўша лаҳзаларда ишқибозлик онг устидан вақтинча устун бўлади.\nЖинсий функция организм билан бирга аста-секин бошқа функциялар билан тенг пишиб вужудга келади.\nЮқорида таъкидланганидек, ҳайвонлар оламида жинсий ишқибозлик ягона мақсад — кўпайиш мақ- сади учун хизмат қилади.\nОдамларда еса жинсий ишқибозлик кўпайиш мақсадидан ташқари шахснинг қувват потенциали, инсон ишқий ҳиссиётларининг вужудга келиши ва ривожланишининг таби- ий манбаи ҳамдир.\nКишиларда жинсларнинг яқинлашиши учун енг кучли омил жинсий инстинктгина бўлиб қолмай, шунингдек, у ишқий туйғу билан ҳам боғлиқдир.\nШаҳвоний кечинма ўз-ўзидан юз берадиган характердаги улкан ҳаяжонга солувчи жўшқинликка ега. Шунинг учун ҳар доим ҳам шаҳвоний ишқибозлик устидан онг ва тафаккур назоратини ўрнатиб бўлмайди.\nЖинсий қўзғалиш ҳолатида кишида ташқи қизиқишлар ўта камайиб, еътибор мутлақо шаҳвоний хурсандчиликка қаратилади. Хуш, бу пайтда батамом ғойиб бўлмайди, балки қўзғатишда йўлдошлик қилади, аммо ундан ўтиб кетмайди.\nКишида жинсий иштиёқ вужудга келиши билан ўзга жинс танасидаги ҳамма нарса — ҳид, унга тегиш, унинг ҳаракатланиши, қомати, кўз ифодаси ва бошқалар жозибадор кўрина бошлайди, шу билан бирга, ҳис қўзғатадиган истак шу даражага етиши мумкинки, бинобарин, қисқа муддат бошқа ҳамма нарса унутилиб, жинсий яқинлашиш мавжудликнинг ягона мақсадидек намоён бўлади, ўткир жинсий талаб ҳолати вужудга келади. ЖИНСИЙ АЛОКА ХАКИДА\nкўпгина ташқи сабаблар билан бир қаторда ички қоидаларга риоя қилади ва рағбат олади. Ички гормонал қўзғатувчилар жинсий алоқага тайёрлайди ва жинсий иштиёқни келтириб чиқаради.\nТашқи қўзғатувчилар вужудга келган жинсий қўзғалишни кучайтириб, жинсий интилишни қониқтирилишига олиб келиши мумкин.\nЖинсий иштиёқни ички қўзғатувчига қон билан гормонал тўйиниши билан бир қаторда еркакларда\nмояк ёрғоғида уруғ йўлларида уруғ тўпланиши, жинсий соҳага оид рецептор ва бошқа аъзолар — уруғ пуфакчалари, простата бези, сийдик пуфакчаси, шиллиқ, тўғри ичакларнинг қўзғалишини киритиш мумкин.\nбой овқат, унга қўшиладиган ўткир зираворлар жинсий туйғуни кучайтиради.\nЖинсий истак ўсмирларда шаҳвоний тасаввурлар ва севган қизи ҳақидаги орзулар қилиш йўли билан пайдо бўлиши мумкин.\nЖинсий истак, шу мавзудаги китобларни ўқиш, хушомад қилиш, ўйнашиш ва бошқа кўпгина жинсий яқинликка тайёрловчи бошқа сабаблар таъсирида вужудга келади.\nБундай ишқибозликнинг вужудга келиши ҳар хил маълум бир имоишорали ҳаракатлар, табассумлар, нигоҳлар, кўкракни ушлаш кабилар бўлиб. улар қуюшқондан чиқиб кетмаса ўзаро яқинлик одатдагидек бўлиши мумкин. ЖИНСИЙ АЛОКА ХАКИДА\nишқибозлик аёлларни физиологик оргазм (жинсий майлнинг қонцирилиши)га тайёрлайди. Ишқибозликни (флирт) нозу карашмалар билан аралаштириш керакмас, чунки у ҳар доим икки шахс ўртасида кечади. Нозу карашма еса бир шахснинг услубидир.\nкўриш таассуроти катта аҳамият касб етади. Кўз ёрдамида атроф-муҳитдаги 80 фоиз воқеликни идрок қилади. Инсоннинг бирорта аъзоси кўз каби таассурот беролмайди. Ҳар хил шаҳвоний кўринишдаги кўзга ташланадиган воқеликлар жинсий қўзғатишнинг кучли механизмидир.\nИкки оғиз гап уят ҳақида. Уят тушунчаси ниҳятда шартлидир. Баъзи тараққий етмаган Жанубий Бразилия аҳолиси бутун умр деярли ялонғоч юрадилар, уларда кийиниб юриш бизда яланғоч юриш уят саналганидек уят ҳисобланади. ЖИНСИЙ АЛОКА ХАКИДА\nТурк аёллари ўз юзларининг ярмини беркитмай юришни уят санайдилар. Бошқа миллатлар орасида ҳам баданини ёки баданининг бир қисмини кўрсатишни уят ҳисобловчи халқлар бор.\nКиши танасида ероген зоналар мавжуд бўлиб, жинсий аъзолардаги жойларнинг таъсирланишидан ташқари қитиқланиши натижасида жинсий қўзғалишни кучайтиради.\nУларга оғиз ва лабнинг шиллиқ қаватлари, кўкрак сўрғичлари, бошнинг енса қисми, орқа тешик атрофи, думба териси, қорин пасти ва ёрғоқ териси, аёлларда еса юқоридагилардан ташқари, соннинг ички юзаси, қиннинг киравериш жойи ҳамда кичик лаблари, қин девори, бачадоннинг қин қисми, айниқса, клитор тааллуқли бўлиб, жинсий қўзғатишнинг ноёб рецептори ҳисобланади.\nЕр- каклардан фарқли ўлароқ, аёлларнинг қўл кафтлари, товони, қўлтиқ ости чуқурчалари ҳам ероген зона бўлиши мумкин.\nОлат терисини қўзғатиш, унинг тубини босиш ҳам жинсий қўзғатишни келтириб чиқаради. Одатдагидек сезиш қобилиятига ега кишиларда бундай ероген зоналар алоҳида аҳамият касб етмайди, чунки ундай одамлар учун севган кишисининг бутун танаси “ероген зона” бўлиб хизмат қилаверади.\nЎпишнинг ўзига хос томонлари ҳақида шуни айтиш мумкинки, у лаб сезгисининг енг нозик ифодасидир. Кўпчилик, агар ўсмир қизни ўпган бўлса, бу жинсий алоқага киришиш учун сигнал деб ҳисоблайдилар.\nЧунки қариндошлар, дўстлар ўртасида, муваффақиятларга\nеришилганда табрик сифатида ҳам ўпилади. Лекин “жинсий” ёки еротик бўсалар узоқ, “ширали” бўлади.\n(Visited 3 377 times, 2 visits today)


БМТнинг Халқаро ядровий энергия агентлиги душанба куни Эроннинг ядровий дастури бўйича музокаралар ўтказишни режалаштирмоқда.\n25 феврал 2021, Тошкент вақти: 23:55\nАҚШ, Британия, Франция ва Германиянинг бу масалани БМТнинг хавфсизлик кенгашига ошириши кутилмоқда.\nШанба куни Эрон Президенти Маҳмуд Аҳмадийнажод БМТ Бош ассамблеяси олдида қилган чиқишида Эроннинг ядро ишлаб чиқариш, жумладан, тинч йулларда уранни бойитиш амалиётларини давом эттиришга ҳақли эканини таъкидлади.\nЭрон етакчисининг баёнотини Ғарб раҳбарлари танқид қилди. Хусусан, Британия ташқи ишлар вазири Жэк Стро БиБиСига берган интервьюсида Аҳмадийнажоднинг сўзларидан хафсаласи пир бўлганини айтди.\nҒарб мамлакатлари Эрон ўзининг ядровий дастуридан оммавий қирғин қуролларини ишлаб чиқишда фойдаланиши мумкинлигидан хавотир билдирмоқда. Теҳрон ядровий қурол ишлаб чиқариш ниятида эмаслигини таъкидламоқда.


05:44 19 Ноябр 2019\n15:40 18.02.2019 Ҳавола олиш\nWi-Fi᾽дан бепул фойдаланиш белгиланган вақт ичида амал қилади, сўнг лозим бўлса тўлов тизимлари орқали керакли пул ўтказмалари орқали амалга оширилади.\nТОШКЕНТ, 18 фев - Sputnik. “Тошкент-Марказий” ва “Тошкент-Жанубий” темир йўл вокзалларида тезлиги 100 Мб/с бўлган бепул Интернет Wi-Fi хизмати ташкил этилди, деб хабар қилди “Ўзбекистон темир йўллари” матбуот хизмати.\nХабарда қайд этилишича, ушбу хизмат босқичма-босқич амалга оширилиб, келгусида Ўзбекистондаги барча вокзалларда жорий этилади.\nУшбу хизмат вокзал ҳудудида жойлашган ва ҳар қандай уяли алоқа операторининг абонентлари бўлган йўловчилар эркин фойдаланишлари мумкин. Темир йўл чиптаси бор хорижлик сайёҳлар учун эса, махсус ваучер ҳамда бепул Интернетга кириш имкони берилади.\nБундан ташқари, Тошкент темир йўл муҳандислари институтида ҳам мазкур Wi-Fi технологиясидан фойдаланиш имконияти мавжуд. Олийгоҳ талабалари ва профессор-ўқитувчилар учун 70 та Интернетга уланиш нуқтаси жорий этилган.\nАйтиш жоизки, Wi-Fi᾽дан бепул фойдаланиш белгиланган вақт ичида амал қилади, сўнг лозим бўлса тўлов тизимлари орқали керакли пул ўтказмалари орқали амалга оширилади.\nЭслатиб ўтамиз, аввалроқ Ўзбекистон интернет тезлиги рейтингида ўтган йилга нисбатан мобил интернет бўйича 18 поғона, симли интернет бўйича эса 23 поғона пастга тушгани ҳақида хабар қилган эдик.


Бошлиқнинг “намоз ўқимасликни назорат” қилиши қонунийми? | Azon.uz - Ахборот-таҳлилий портал\n3788 16:30 10.10.2021\nУшбу кафолат хатида Яккабоғ тумани тиббиёт бирлашмаси бошқарувидаги муассасалар ҳудудида беморлар ва тиббиёт ходимлари томонидан диний урф-одат ва тоат-ибодат ишларини амалга оширмаслик, намоз ўқимаслиги назоратини таъминланишини кафолатлаш қайд этилган.\nБу борада тўлиқ маълумотга эга бўлиш учун Яккабоғ тумани тиббиёт бирлашмаси бошлиғи ўринбосари Маҳмуд Ражабов билан боғландик. Маҳмуд Ражабов бу ишдан хабари йўқлигини, энди эшитаётганини, раҳбари эса мажлисда эканлигини таъкидлади. Шундан сўнг Қашқадарё вилоят соғлиқни сақлаш бошқармаси масъул ходими билан боғландик, у барча саволларимизга бошқарма матбуот котиби жавоб беришини айтди. Лекин икки соатга яқин уринишларимиз самарасиз бўлди: матбуот котиби Нуриддин Эгамов қўнғироқларимизга жавоб бермади.\nБу кафолат хати қанчалик тўғри эканлиги ҳамон мавҳум бўлиб қолмоқда. Шундай бўлса-да, ушбу кафолат хати юзасидан баъзи бир масалаларга тўхталиб ўтсак.\nХўш, шахснинг эътиқод эркинлиги деганда нима тушунилади? Фуқароларнинг ходим сифатида ибодатларини қилишига (намоз ўқишига) ҳуқуқий жиҳатдан қандай қараш мумкин?\nЎзбекистон Республикаси Конституциясининг 31-моддасига кўра, ҳар бир инсон учун виждон эркинлиги кафолатланади. Ҳар бир инсон хоҳлаган динга эътиқод қилиш ёки ҳеч қайси динга эътиқод қилмаслик ҳуқуқига эга. Ҳар бир шахснинг виждон эркинлиги кафолатланиши нафақат маълум бир динни танлаши мумкинлигини, қолаверса, шу диннинг кўрсатмаларига амал қила олиш эркинлигини ҳам билдиради. Яъни намоз ўқиш диннинг кўрсатмаларига амал қилиш ҳисобланиб, бу ҳам ўз навбатида шахснинг эътиқод эркинлиги ҳисобланади.\nБу ҳолат 1991 йил 30 сентябрда Ўзбекистон Республикаси Олий совети томонидан ратификация қилинган Инсон ҳуқуқлари умумжаҳон декларасиясининг 18-моддасида ҳам ўз аксини топган.\nШунингдек, “Виждон эркинлиги ва диний ташкилотлар тўғрисида”ги қонуннинг 4-моддаси 1-қисмига кўра, Ўзбекистон Республикаси фуқаролари динга муносабатидан қатъи назар, қонун олдида тенгдирлар. Расмий ҳужжатларда фуқаронинг динга муносабати кўрсатилишига йўл қўйилмайди. Фуқароларнинг динга муносабатига қараб уларнинг ҳуқуқларини ҳар қандай чеклаш ва уларга бевосита ёки билвосита имтиёзлар белгилаш, душманлик ва адоват уйғотиш ёхуд уларнинг диний ёки даҳрийлик эътиқоди билан боғлиқ ҳис-туйғуларини ҳақоратлаш қонунда белгиланган жавобгарликни келтириб чиқариши таъкидланган. Бундан ташқари, корхоналар, муассасалар, ташкилотларда намоз ўқиш тақиқланмаган ва бунга ҳеч қандай чекловлар ҳам мавжуд эмас.\nШундай экан, ходимларга нисбатан ибодат қилишда чекловлар қўйиш ҳуқуқий жиҳатдан асосга эга эмас.\nИслоҳотлар, эркинликлар ва республикамизда бўлаётган ўзгаришлар туманларга етиб бормаяпти. Ҳали ҳам эскича ишлаш тизими чекка туманларда сақланиб қолмоқда. Тиббиёт ходимининг намоз ўқиши асосий ишига халақит бермаса (қанча вақт ҳам кетарди, бир-икки маҳал намоз учун), уларни Конституцияда белгиланган эркинлигидан қайтаришга, тўсишга ҳеч кимнинг ҳам маънан, ҳам қонунан ҳаққи йўқ!\nҚашқадарё Махсус ходимлар Кафолат хати\n2371 10:17 19.01.2022\n506 17:30 12.01.2022\n635 14:34 25.12.2021\nҚашқадарё: ҳоким маҳалла раисларига ғалати шарт қўйди\n8681 09:38 22.12.2021\n698 17:26 13.12.2021


Бир ўйин тарихи. Милутинович ташриф буюрган, кореялик ҳакам бошқарган, Абрамов илк бор клуб билан соврин ютган 2014 йилги Ўзбекистон кубогини ёдга оламиз / CHAMPIONAT.asia\n20:17Италия. "Ювентус" - "Торино" 0:0 (матнли трансляция) 0 20:05Погба соч имижини яна ўзгартирди, фақат бу гал ирқчиликка қарши акция учун 0 19:52Футзал. 2-тур. “Насаф” – “Навбаҳор” 3:3 ва бошқа ўйинлар 2 19:49Беларусь. Умаровнинг голи "Энергетик-БГУ"га сенсацион ғалабани тақдим қилди 29 19:45А Серия. “Ювентус” ҳамда “Торино”нинг бугунги дерби учун таркиблари эълон қилинди 2 19:35РПЛ. “Крилья Советов” – “Ростов” баҳсининг асосий таркиблари билан танишинг 3 19:25“Бавария” футболчиси “Ливерпуль”га ўтишга рози бўлди 0 19:05АПЛ. МЮ, “Лестер” иштирокидаги баҳслар бошланди (онлайн ҳисоб) 13 18:50Сетьен Мессининг "Манчестер Сити"га кетиши мумкинлиги борасидаги саволга жавоб берди 3 18:30Карикатура: Кетма-кет 4 йилдан бери Самора совринини қўлга киритаётган Ян Облакка муносиброқ рақиб топилди 3 18:07АПЛ. "Лестер" - "Кристал Пэлас" ва МЮ - "Борнмут" ўйинларининг асосий таркиблари билан танишинг 18 18:00К-лига. Алибоев ҳаракат қилаётган "Сеул" меҳмонда "Сувон Самсунг" билан жанговар дуранг ўйнади 2 17:45Остон Ўрунов "Уфа"нинг июнь ойидаги энг яхши футболчиси деб топилди 9 17:20БАТЭ - "Энергетик-БГУ". Асосий таркиблар маълум 18 17:03К-лига. 6та гол урилган ўйинда Турсунов жамоаси ғалаба қозонди 1\nБир ўйин тарихи. Милутинович ташриф буюрган, кореялик ҳакам бошқарган, Абрамов илк бор клуб билан соврин ютган 2014 йилги Ўзбекистон кубогини ёдга оламиз\n24 май 11:59\nТеглар : Вадим Абрамов Ўзбекистон КубогиСергей Лушчан Бунёдкор Локомотив\nЎзбекистон миллий терма жамоаси бош мураббийи Вадим Абрамов клублар миқёсида совринларга эга чиққан мураббийлардан бири ҳисобланади.\nФаолияти давомида терма жамоада ўзининг ҳужумкор ва очиқ футболи билан мухлислар эътирофига сазовор бўлган бўлсада, бирон бир турнирда ғолиблик шоҳсупасига чиқмаганди. Шу боисдан бугун Абрамовнинг фаолиятида янги саҳифани очган 2014 йилги Ўзбекистон кубоги финал учрашувини ёдга оламиз.\nБиласиз, одатда финаллар, марказий ва ҳал қилувчи учрашувлар пойтахтда ўтказиларди. Лекин, бу сафар ПФЛ ўзининг анъанасидан воз кечган ҳолда мамлакат кубоги финали мезбонлигини Олмалиқ шаҳрига ишониб топширади. Умумий ҳисобда АГМК жамоасининг уй стадиони шу йили иккинчи бор катта учрашувни ўзида қабул қилаётганди. Бириниси май ойида Уммонга қарши ўртоқлик ўйини эди. Якуний ҳал қилувчи паллагача “Бунёдкор” “Насаф”ни, “Локо” эса “шерлар”ни турнирдан чиқариб юборгани эътиборга моликдир. Мутасаддилар финални бошқариш учун одатдагидек Равшан Эрматовни эмас, балки четдан яъни кореялик таниқли ҳакам Ким Донг Жинни таклиф қилишади.\nБаҳснинг аҳамияти ниҳоятда юқори саналарди. Боиси, “Локомотив” чемпионлик йўлида “Пахтакор”га имкониятни бой бериб қўйган, “Бунёдкор” эса тарихидаги энг ёмон кўрсатгич тўртинчи ўринга тушиб совриндорлар қаторидан жой ололмаганди. Шунинг учун иккала жамоа мураббийлари бор эътиборларини финалга қаратишганди. Беллашувни кузатиш учун шу куни кўплаб мухлислар, футболимиз раҳбарлари ва таниқли шахслар ташриф буюрганди. Улар орасида сербиялик машҳур мутахассис Бора Милутинович ҳам борлиги ниманидир англатарди. Аниқ маълумот эмаску, лекин ўша пайтларда терма жамоамиз ва Миржалол Қосимовга хориждан маслаҳатчи мураббий келаётгани ҳақила хабарлар бонг урарди. Бу афтидан Милутинович деган тахминлар ҳам пайдо бўлди. Бироқ, мураббий баҳсдан сўнг бу маълумотларни инкор қилди. Финалда фаворит ва устунлик бироз бўлсада Абрамов шогирдлари томонида эди. Иккинчи даврада бир қатор тажрибали ва маҳоратли футболчилар Гейнрих, Муллажанов, Раҳматуллаев, Шоғуломов кабилар билан кучайган “темирйўлчилар”дан раҳбарият чемпионликни кутганди. “Бунёдкор” эса Сергей Лушан келгач кўпроқ ёшларга таянадиган бўлди. Бунинг натижасида Достон Ҳамдамов, Акром Комилов, Забихилло Ўринбоевлар катта футболда дебют қилишди. Лекин, клубдаги айрим футболчилар Лушаннинг ишидан ва муносабатидан норозилиги ҳақида эшитгандик.\nИчки муҳит яхши эмаслиги ҳақида Олександр Пишур Украина нашрига берган интервьюсида таъкидлаганди. Мухлисларнинг умиди эса таркибдаги ягона юлдуз Сардор Рашидовдан эди. Шу куни уни рақиб сафидан икки футболчи қўриқлаб юрган, имконият бермаганди. Беллашув тенгма-тенг курашлар остида кечарди, Гейнрихни эса ҳимоячилар кўздан қочириб юбормасликга ҳаракат қиларди. Лушан таркибда ўзгаришлар қилиш мақсадида ўзининг шогирдлари Комилов, Ҳамдамов, Ўринбоевларни тушириб бурилиш ясамоқчилигини сезиш қийин эмасди. Улар Кутилганидек ўйинни кучайтира олмайдилар. Абрамов эса бу борада шошилмайди. Рақибни кучидан ва таклиф қилаётган ўйинидан келиб чиқиб иш тутади. Асосий бўлимларда иккита ўзгаришдан фойдаланган Абрамов, овертаймларда Марат Бикмаевни захира қуроли сифатида ташлайди. Айнан Бикмаев тўпга илк бор тегинишида Ҳасановга ажойиб пас узатади, Жасур дарвозабон билан бирга бир вазиятда тўпни дарвозага жойлаб қўяди - 0:1. "Бунёдкор" қолган дақиқаларда ҳисобни тенглаштиришга ҳаракат қилади, 119-дақиқада учрашув қаҳрамони Ҳасанов\n"Локомотив" ўз тарихида илк бор мамлакат кубогини қўлга киритади, “Бунёдкор” эса учинчи бор финалда кубокни қўлдан бой беради.\nЎзбекистон кубоги-2014. Финал.\n“Бунёдкор” – “Локомотив” – 0:1\n12.11.2014. Олмалиқ. ОКМК стадиони. 8057 томошабин.\nБош ҳакам: Ким Донг Жин (Жанубий Корея).\nГол: Жасур Ҳасанов 106.\nЧетлатиш: Жасур Ҳасанов 119.\n“Бунёдкор”: Акбар Тўраев, Иван Милошевич, Акмал Шораҳмедов (Акром Комилов, 46), Олег Зотеев (Достонбек Ҳамдамов, 101), Анвар Ғофуров, Хайрулло Каримов, Самир Бекрич, Сато Минори, Сардор Рашидов, Жавлон Иброҳимов, Воҳид Шодиев (Забихилло Ўринбоев, 74).\nБош мураббий: Сергей Лушчан.\n“Локомотив”: Игнатий Нестеров, Салим Мустафоев, Ислом Тўхтахўжаев, Бобур Йўлдошев, Шавкат Муллажонов (Иброҳим Раҳимов 61), Садриддин Абдуллаев (Жасур Ҳасанов), Фозил Мусаев, Дилшод Раҳматуллаев, Лутфулла Тўраев, Алишер Шоғуломов (Марат Бикмаев 106), Александр Гейнрих.\nУчрашув фотоларини тақдим этгани учун ЎФА фотографи Ҳасан Пирмуҳаммедовга миннатдорчилик билдирамиз.\nОстон Ўрунов "Уфа"нинг июнь ойидаги энг яхши футболчиси деб топилди 9\n"Дарвозабон майдонга тушгач барча нарсани унутиши керак". Ўзбекистон миллий терма жамоаси тарихидаги биринчи дарвозабон Анвар Жабборов билан катта интервью 5\nТошкент шаҳар футбол ассоциациясидан Ўзбекистон терма жамоаларининг манфаати йўлида туб бурилиш 18


Қалъаларда муҳрланган хотира (“ЎзАС”, 15.02.2008) | Azam Abidov\nЁзувчи Саломат Вафо ўтган йилнинг сентябр — декабр ойларида Ҳиндистон элчихонасининиг IТЕС дастури бўйича ҳинд диёрида бўлиб қайтди. IТЕС дастури Ҳиндистон ҳукуматининиг қарори билан 1964 йилда ташкил топган бўлиб, 1993 йилдан буён Ўзбекистонда ҳам фаолият олиб боради. Қуйида адибанинг сафар таассуротлари билан танишасиз.\nҲиндистон турли миллатлар, маданиятлар, динлар ва урф-одатлар қоришиқ мамлакат ҳисобланади. У ерда машҳур ҳинд темпллари билан бирга христианлар черкови ва мусулмон масжидлари ҳам мавжуд. Ҳайдаробод шаҳрида машҳур Биллади темпли қад ростлаган. Ана шундай темплларни, мактаб, касалхона каби муассасаларни мамлакатнинг бой одамлари қурдиришар экан.\nБиз зиёрат этишга муваффақ бўлган баъзи меъморий обидалар ота-боболаримиз томонидан қурилган экан. Масалан, Жайпур шаҳрига бораётиб, сафаримизни бобурийлар авлодларининг хилхонасини зиёрат қилишдан бошладик. Бир вақтлар бутун дунёга довруқ солган боболаримиз бу ерда мангу сукутга кетишган. Такдир тўзонлари билан ўзга юртга бориб қолган, энди шу жойларнинг тупроғига айланган, қабрларда қатор-қатор бўлиб ётган аждодларимиз хотираси қалбимизни маъюс хаёлларга тўлдирди. Жайпурда буюк давлат арбоби шоҳ Бобур авлодлари томонидан қурилган Амерфортни кўрдик. Қалъа жуда улкан бўлиб (“Форт” ўзбек тилида “қалъа” деган маънони беради), анча баландликда жойлашган. Қалъа деворлари замонавий Жайпур шаҳригача чўзилиб кетган. Обида меъморчилигида Марказий Осиё, европа ва ҳинд маданияти меъморчилиги анъаналари мужассам.\nДунё архитектураси мўъжизаси Тожмаҳал Ҳиндистон ҳукумати томонидан миллий ифтихор сифатида авайлаб сақланади. Полициячиларниниг текширувларидан сўнг, оёқларимизга халтача кийиб, ичкарига кирдик. Бу тартибни бизда ҳам жорий қилса яхши бўларкан, деб ўйладим. Оппоқ мармарлар қуёш нурида ялтиллаб турибди. Бино деворлари, кошинларида Қуръони карим оятлари акс этган. Кўпгина филм, клиплар бино фонида суратга олинар экан.\nҲиндистон тарихидаги улкан иншоотлардан бири Аграфорт! Уни Бобурнинг ўғли Жаҳонгир қура бошлаган ва бошқа авлод вакиллари давом эттиришган. Аграфортнинг ҳайратга солувчи томони шундаки, у Шарқ ва Ғарб архитектураси билан ҳинд меъморчилиги мужассам бўлган бетакрор иншоотдир.\nБошқа обидалар каби қалъа ичи жуда кенг. Мен ўйладимки, шавкатли ота-боболаримиз ўз юртида амалга ошира олмаган орзу-умидларини ушбу қалъада акс эттиришган бўлса ажаб эмас. Қалъа боғларига узум, гултожихўрозлар экилган экан. Гуруҳимиз бошловчиси буларнинг ҳаммаси Марказий Осиёдан, хусусан Ўзбекистондан олиб келинган, деди.\nШаҳарчага кечроқ бордик. Баланд, қизил рангли деворлар устида қуёш ботяпти. Қизғиш девор, қизғиш… қуёш… Мен айнан ўша ерда юртим Ўзбекистонни жуда соғинганимни ҳис қилдим. Балки, боболаримиз ҳам ана шу шафаққа қараб Ватанни ўйлашган бўлса ажаб эмас, деб ўйладим. Иншоот Европанинг қадимий қалъаларидек, атрофи сув билан ўралган, кўтарма кўприклар қурилган… Улар ҳалигача мустаҳкам.\nАграфорт айвонлари бежиз ғарб томонга қараб қурилмагандир. Чунки, боболаримиз юртнинг шамоллари ва ифорларини туйиб туришган. Ватан ифорлари улуғ бобомиз Заҳириддин Муҳаммад Бобурни нечоғлик мутаассир этган.\nТўғри, Ҳиндистон инсонда бир хил таассурот қолдирадиган мамлакат эмас. Мен сафаримнинг дастлабки кунларида одамлар оқимини кўриб, ҳайрон қолдим.\nҲайдарободда биз истиқомат қилган меҳмонхона яқинида бозорча бўлиб, бозорчага борадиган йўлда уйсизлар яшайди. Чоллар, кампирлар, болалар. Уларнинг ҳаётига ҳавас қилиб бўлмайди. Ўша кунлари тунда ёмғир ёғди, у ерда эса болалар, чоллар бор эди. Ҳар сафар ўша кўчадан ўтганимда рўйхат ва саноқда йўқ бу одамларни кузатиб, Ўзбекистонимизнинг тинчлигига, мунис, меҳрибон, жонфидо, жонфизо ота-оналаримизнинг ўз хонадонларида, ўз болалари бағрида эсон-омон яшаётганига шукроналар айтдим.\nСафар давомида ўзбек адабиётининг жонкуяр дўсти профессор ва шоир Раживан Пайал таклифи билан Керала штатидаги Каликат шаҳрида ҳам бўлдик. Бу ерда дунё ёзувчиларининг китоб кўргазмасида қатнашдик. Капикат чиройли кокос дарахтлари бағрида Араб денгизи соҳилида жойлашган шаҳар. Ҳинд ёзувчилари бизни яхши қабул қилишди. Кўргазма доирасида ҳинд адабиёти муаммолари, ҳинд тили ва инглиз тилида ижод қиладиган шоир-ёзувчиларининг ижодига доир адабий анжуман ҳам бўлди. Ҳиндистон сафари олдидан инглиз тилида “9/1” номли китобим нашрдан чиққан эди. Китобни анжуман қатнашчиларига тарқатдим. Маъруза қилганимдан сўнг кўргазма иштирокчилари ижодимга қизиқиб қолишди. Ўзбекистондан шоир ва таржимон Аъзамжон Обидов ҳам қатнашаётган эди. У ўзбек адабиёти намуналаридан инглиз тилига таржима қилган экан, таржималари анжуман қатнашчиларига маъқул бўлди.\nКўргазмага Америка, Украина, Полша, Бангладеш, Осиё ва Шарқ мамлакатларидан кўпгина шоир-ёзувчилар келди. Денгизга яқин жойлашган меҳмонхонада қизғин суҳбатлар ва оташин мушоиралар бўлиб ўтди. Анжуман ташкилотчилари меҳмонлар учун Араб денгизига саёҳат уюштиришди. Океан, кокос ва палма дарахтлари… Мен океанни аввал ҳам кўргандим, лекин Араб денгизи тўлқинлар шовури, олисларга кетаётган кемалар… чексиз буюк сув денгиз ва осмон бирлашган уфқ. Қирғоқда туриб бу буюк мўъжизани кузатдим.\nҲиндистон сафари менда она-Ватан муҳаббатини янада кучайтирди десам, муболаға бўлмас…\nУшбу мақолани сақлаб олиш учун ҳавола: Қалъаларда муҳрланган хотира (“ЎзАС”, 15.02.2008)


Коронавирус «тажрибалари» - Ishonch.uz\nБош саҳифа Бош саҳифа Коронавирус «тажрибалари»\nёхуд пандемия даврида қандай йўл тутмоғимиз лозим?\nЎтган йилдан буён дунё аҳлини жиддий ташвишга солаётган «COVID-19» пандемияси аҳоли саломатлиги билан боғлиқ энг долзарб муаммолардан бири бўлиб қолмоқда. Ҳозир турли давлатлар унинг навбатдаги тўлқини билан курашмоқда.\nТабиийки, ушбу офат Ўзбекистонни ҳам четлаб ўтмади. Биз юртимизда олиб борилаётган оқилона давлат сиёсати натижасида пандемия даврини катта иқтисодий-ижтимоий йўқотишларсиз ўтказмоқдамиз. Зеро, пандемиянинг илк кунидан эътиборан Президентимиз бошчилигида бу касалликнинг мамлакатимизда тарқалиши олдини олиш ва миллий иқтисодиётимизга таъсирини юмшатишга қаратилган талай ишлар амалга оширилди.\n1. Пандемиянинг дастлабки босқичларида республика бўйлаб кучайтирилган карантин чекловлари жорий этилди. Мактабгача таълим, умумтаълим ҳамда олий таълим муассасалари фаолияти масофавий тарзда олиб борилди. Халқаро ҳамда маҳаллий авиа ва темир йўл қатновлари тўхтатилди. Диёримизга кириб келган, шунингдек, коронавирус аниқланган шахслар билан мулоқотда бўлганлар 14 кун давомида карантин марказларида ушлаб турилди. Барча оммавий (спорт, маданий) тадбирлар, тўй-маъракалар тақиқланди. Санитар-карантин пунктлари фаолияти кучайтирилди. Ҳар бир ҳудудда мослаштирилган карантин зоналари очилди ва хориждаги фуқароларимиз чартер рейслар билан юртимизга олиб келиниб, 14 кун карантинга жойлаштирилди. Барчасидан лаборатор таҳлиллар олиниб, касаллик аниқланганлари махсус шифохоналарга даволанишга юборилди. Махсус ковид-поликлиникалар, мобиль бригадалар, «Call-center»лар ишга туширилди. Шунингдек, Тошкент вилоятининг Юқори Чирчиқ туманида қисқа фурсатда 22 минг ўринли, Наманган, Самарқанд, Сурхондарё вилоятлари ва Қорақалпоғистон Республикасида эса жами 7085 ўринли карантин марказлари қуриб битказилди.\n2. Пандемия муносабати билан тиббиёт муассасалари 2020 йилда 3 та МСКТ, 56 та рентген, 2303 та функционал кроват, 1450 та СИПАП, 3300 та кислород концентратор, 2040 та ИВЛ, 55 та ПЗР, 12,5 мингта кардиомонитор, шунингдек, бюджет ҳисобидан жами қиймати 72 млрд. сўмлик 500 та ИВЛ, 90 та кардиомонитор, 10 та ПЗР аппарати ва бошқа жиҳозлар билан таъминланди. Мурувват ёрдамлари орқали эса 1512 та болалар СИПАПи, 300 та ИВЛ, 2507 та кислород концентратори ва бошқа жиҳозлар етказиб берилди.\nБеморларга жойида сифатли лаборатор хизмат кўрсатишни йўлга қўйиш учун 11 турдаги анализаторлар ва сарфлов воситалари биргаликда харид қилинди. Жумладан, 10 та биохимик, 10 та иммунофермент, 10 та гематологик, 30 та қоннинг қуюлувчанлик кўрсаткичлари анализатори, 20 та ярим автоматик коагулометр ва бошқа анализаторлар келтирилиб, тегишли тартибда тақсимланди. Бундан ташқари, Хитойнинг «Хенан Костар» компанияси билан тузилган шартномага мувофиқ, 20 та гематологик, 17 та рақамли портатив рентген аппарати, 1000 та кислород концентратори, 200 та кардиомонитор, 206 та шприцли насос, 8400 та пульсоксиметр келтирилиб, ҳудудий тиббий муассасаларга юборилди.\n3. Коронавирус касаллигининг олдини олиш ва инфекция мавжудлиги аниқланган беморларни ўз вақтида даволаш мақсадида Инқирозга қарши кураш жамғармасидан зарур маблағлар ажратилиб, энг зарур саналган 49 турдаги дори воситаларининг захираси яратилди ва узлуксиз равишда жойларга жўнатиб турилди. Коронавирусни даволашда энг юқори самарага эга фавипиравир ва ремдесевир дориларини, ПЦР-тестлар, индивидуал ҳимоя воситаларини, дезинфекцион моддаларни ишлаб чиқариш маҳаллийлаштирилди. Салкам 800 минг тўплам дори қутилари (COVID-BOX, аптечкалар) ҳудудларга етказиб берилди.\n4. Президентимизнинг тегишли қарорига биноан, тиббиёт ходимлари ва бошқа ходимларга ҳар 14 кунлик фаолият даври учун қўшимча маблағ тўлаш лозимлиги белгиланди. Шу асосда врач ходимлар ва врач-лаборантларга – 25 миллион сўм, ўрта тиббиёт ходимлари ва ҳамшира-лаборантларга – 15 миллион сўм, кичик тиббиёт ходимларига – 10 миллион сўм, бошқа ходимларга – 5 миллион сўмдан ҳақ тўлаб борилди. Ҳозир эса тиббиёт ходимларига 14 кунлик фаолияти учун тўланадиган махсус тўловлар муддатини 30 кунга узайтириш орқали бюджет маблағларини тежашга эришилди.\nЯна бир гап. Давлатимиз раҳбарининг 2020 йил 23 июлдаги ва 27 августдаги тегишли фармонларига асосан, коронавирус пандемиясига қарши курашишда фидойилик кўрсатган 300 нафардан ортиқ тиббиёт ходими давлат мукофотлари билан тақдирланди.\n5. Коронавирус пандемияси юқори чўққига чиққан даврда мамлакатимиздаги жами 159 та муассасада 25200 та шифо ўрни, жумладан, 2500 та реанимацион ўрин ташкил этилди. Шунингдек, Тошкент вилоятининг Зангиота туманида коронавирусга йўлиққан беморларни даволаш учун зудлик билан 3600 ўринли махсус шифохона қурилди ва замонавий тиббий асбоб-ускуналар билан жиҳозланган ҳолда фойданишга топширилди. Бундай махсус шифохоналар Нукус, Самарқанд шаҳарлари, Термиз ва Поп туманларида ҳам қад ростлади.\nҚолаверса, қўшимча равишда 58 та саралаш-тақсимлаш марказида 15 мингта ўрин, шу жумладан, 1225 та реанимация ўрни очилди. Коронавирус билан касалланганларни даволашда бугунга қадар Хитой, Россия, Корея, Туркия ва Германиядан келган 140 дан ортиқ мутахассис қатнашди.\nЎзбекистонда бирламчи тиббий-санитария ёрдами фаолияти шундай ташкил этилдики, тиббий ёрдамга эҳтиёж сезган ҳар бир киши ушбу соҳа ходимини уйига чақириб, барча муолажаларни хонадонида олди. Коронавирусга шубҳа қилинган беморни касалхонага ётқизиш зарурияти туғилган ҳолларда махсус гуруҳ чақирилиб, бемор госпитализация қилинди ва бепул даволанди.\nҲозирги кунда пандемия шароитида аҳолини ижтимоий ҳимоя қилиш, иқтисодий барқарорликни таъминлаш ниятида жорий этилган карантин чекловлари юмшатилиб, ишлаб чиқариш ва хизмат кўрсатиш соҳалари фаолияти тўлиқ тикланди. Шунингдек, олий таълим соҳасидан ташқари мактабгача таълим ва умумтаълим муассасалари фаолияти босқичма-босқич қайта йўлга қўйилди. Халқаро ҳамда маҳаллий авиа ва темир йўл қатновлари яна очилди. Кўнгилочар объектлар ва диний ташкилотлар фаолияти, тўй маросимларига (иштирокчилар сони ва ўтказиш вақти чегараланган ҳолда) рухсат берилди. Аммо охирги вақтларда аҳолининг маълум контингенти ўртасида карантин талабларига эътиборсизлик, аниқроғи, тиббий ниқобсиз юриш ёки ниқобни тўғри тақмаслик, тўйлар ва турли тадбирларда қатнашаётганлар сонининг кўплиги, зарурат бўлмаса-да, жамоа бўлиб тўпланиш, ижтимоий масофа сақламаслик ҳолатлари кузатилмоқда.\nОчиғини тан оладиган бўлсак, аксариятимиз карантин қоидаларига қатъий амал қилмаяпмиз. Мисол учун, оддий тиббий ниқобни тақиш талабларини тўлиқ бажаряпмизми? Уни ҳар икки соатда алмаштиряпмизми? Бир марта ишлатиш лозим бўлган ниқобларни «кўп марталик» қилиб, боз устига, хўжакўрсинга тақмаяпмизми?!.\nЁки ижтимоий масофани сақлаш масаласини олайлик. Тўй-маъракаларни қандай ўтказяпмиз? Меҳмонларимиз кўпайиб кетмаяптими? Наҳотки, кечаги аччиқ тажрибани шу қадар тез эсдан чиқарган бўлсак?!.\nБулар аҳоли ўртасида яна касаллик тарқалишига сабаб бўлмоқда. Ваҳоланки, аҳоли ўртасида касалликни камайтириш учун унинг манбаини барвақт аниқлаш, яъни юқори нафас йўллари яллиғланиши аломатлари (иситма, йўтал, грипп) бўлганларни касалхонага эрта ётқизиш, эҳтиёт чораларини кўриш (тиббий ниқоб тақиш, нафас олиш ва қўл гигиенаси, шахсий ҳимоя воситаларидан фойдаланиш), ижтимоий масофани сақлаш ва соғлом турмуш тарзига риоя қилиш бўйича тадбирларни талаб даражасида бажариш лозим.\nБу хавф дунё миқёсида бутунлай бартараф этилмас экан, хотиржамликка берилишга асло ҳаққимиз йўқ. Барчамиз зийраклик ва эҳтиёткорлик билан оддий карантин талабларига – тиббий ниқоб тақиш, ижтимоий масофани сақлаш, шахсий гигиена қоидаларига тўлиқ амал қилишимиз шарт!\nАввалги саҳифаСўз сирининг инкишофи\nКейинги мақолаЎзбекистонда йил бошидан 390,7 минг туғилиш қайд этилган


Толибон делегацияси ҳамда АҚШ махсус вакили Покистонга борди\n08 март 2021, Тошкент вақти: 08:42\n2 октябрь куни Толибон жангари гуруҳи ўз делегацияси Покистонга борганини маълум қилди. Айни дамда АҚШнинг Афғонистондаги махсус вакили Залмай Халилзод ҳам Покистонда ҳукумат расмийлари билан учрашмоқда.\nҲозирча Толибон ҳамда Халилзод ўзаро учрашадими-йўқми - номаълум.\nТолибон асосчиларидан бири Мулла Абдул Ғани Бародар жангари гуруҳ делегацияси Покистон расмийлари билан “муҳим масалаларни” муҳокама қилишини айтди. 1990 йилларда Покистон Афғонистондаги фуқаролар уруши давомида Толибонни қўллаган.\nХабарларга кўра, Толибон делегацияси Покистон ҳукуматига АҚШ билан музокаралар барбод бўлишига нима сабаб бўлгани ҳақида маълумот беради.\nАҚШнинг Исломободдаги элчихонаси вакили Халилзод ҳам Покистонда мамлакат расмийлари билан учрашаётганини айтган.\nБу орада Афғонистон расмийси Толибон Тахор вилоятида ҳужум бошлаганини маълум қилди. 2 октябрь куни Афғонистон Ички ишлар вазирлиги Кописо вилоятида йўл четига ўрнатилган бомба портлаши ортидан олти одам ҳалок бўлганини хабар қилди.


Фото: Murad Buildings\nРоссия сайтларидан бирида яқинда «Яшаш бўйича мутахассис» ваканcияси пайдо бўлди. Қандайдир қурилиш билан шуғулланувчи ташкилот ҳайратланарли ишни таклиф қилди: бир неча ой давомида эндигина қурилиб, янги таъмирланган ва жиҳозланган уйда яшаш, ўз таассуротларини камерага ёзиш, ва бу учун камида 1400 АҚШ доллари олиш.\nКомпания (номини айтмаймиз) вакансияга берилган изоҳда айтишича, шу йўл билан мижоз эҳтиёжи ҳақида кўплаб маълумотларни олишга эришган. Бу таклиф фақат битта саволни келтириб чиқаради: агар турар-жой мажмуасида ҳамма нарса ажойиб бўлса, нима учун у ерда на компания асосчиси ва на ходимлари яшайди?\nНима учун айнан шу савол хаёлга келади? Чунки кўпинча шундай ҳолатга дуч келамизки, у ёки бу маҳсулотлар яратувчилари ўз «ижод маҳсул»ларини мақтайди, аммо ўзлари ундан фойдаланишга шошилмайди. Ва бу пластик стаканлардан тортиб, турар-жойларгача бўлган ҳамма нарсага тегишли. Агар у ёки бу бренд устида ишлайдиганларнинг ўзи унга ишонмаса, унга биз қандай ишона оламиз?\nБизнинг мамлакатимизда, афсуски, бу борадаги вазиятни яхшироқ деб бўлмайди. Журналистик сўров (аноним, албатта) чоғида сўралганларнинг фақат бешдан бир қисмигина ўзлари яратадиган нарсани синовдан ўтказиши ва қўллашини айтди. Бундай одамлардан бири Murad Buildings асосчиси Мурод Назаров бўлиб чиқди.\nМаълум бўлишича, 2010 йилдан буён у Миллениум турар-жой мажмуасида истиқомат қилади, у компаниянинг биринчи лойиҳаси бўлиб, Юнусобод туманида жойлашган бир массивли уйдир. Биз юқорида Murad Buildings асосчисини бир нечта саволларга жавоб беришга кўндирдик.\nЖ: Мурод, нима учун Сиз яшаш учун ҳовли-жой эмас, айнан кўп қаватли уйдаги хонадонни танладингиз?\nМН: Murad Buildings ҳовлиларни қуришни бошласа, балки ўшанда мен ҳам кўчиб ўтарман. Лекин, ҳозир қуриган уйларимиз бизнинг барча эҳтиёжимизни қондиради. Ўзимиз у ерда яшашни истамаётган бўлсак, биз қанақа уй қураётган бўламиз?\nЖ: Миш-мишларга кўра, ходимларингизга турар-жойлардан хонадон олишда чегирмалар берилар экан. Бу ростми?\nМН: Бу ҳақиқатан ҳам шундай. Турар-жой мажмуаларимизнинг ҳар бирида — Кўкча Қўрғони, Гулсарой, Амир Темур — бизнинг ходимларимиз яшайди. Улар учун махсус чегирмалар бор, улар орқали уй-жой сотиб олиш манфаатли, ва биз доимо ходимларни айнан бизнинг мажмуаларимиздан хонадон танлашга ундаймиз, ахир акс ҳолда, уй-жойнинг барча афзалликлари ва камчиликлари ҳақида тасаввурга эга бўлиш қийин. Биз ўзимиз яратаётган нарсани яхши ҳис қилишимиз ва тушунишимиз керак.\nАгар биз ўзимиз қурган уйларда яшамасак, уларни кимгадир таклиф қила олмаймиз — бу худди ўзимиз татиб кўрмаган ош билан бировни меҳмон қилишдек гап.\nЖ: Кўп хонадонли биноларнинг ҳовли-жойдан афзал жиҳати нимада?\nМН: Кўп хонадонли иморатлар марказий туманларда жойлашган, ҳовли-жойларни эса марказда қуриш деярли иложсиз. Ҳатто қурилган тақдирда ҳам, улар бузилишга тушиши эҳтимоли катта.\nИккинчидан, кўп қаватли бинолар атрофида, одатда, инфратузилма кўпроқ ривожланган бўлади — спорт майдонлари, дўконлар, савдо марказлари бўлади.\nШунингдек, кўп қаватли уйлардаги хонадонлар ликвидлироқ бўлади (нақд пулга айлантириш осон), улар вақт ўтиши билан ўз қимматини йўқотмайди, хусусий уй-жой нархи эса вақт ўтиши билан тўхтовсиз пасайиб боради.\nБундан ташқари, хонадонлар ҳудудни кўркамлаштириш учун вақти ёки хоҳиши бўлмаганлар учун қулайроқдир — турар-жой мажмуасида бу билан масъул ходимлар шуғулланади.\nЖ: Вақт ўтиши билан янги қурилган мажмуалардан қайси бирига кўчиб ўтган бўлардингиз?\nМН: Объектларимизнинг ҳар бирида қурилиш якуний босқичга етганида «Бу ерга кўчиб ўтиш қандай ажойиб бўларди-я!» — деган фикр туғилади. Ҳозир онамнинг шарафига Муфарраҳ деб ном берилган мажмуа қурилиши якунланмоқда, ва у ерда онам учун битта хонадон ажратилган, у ерда ўзим ҳам жон деб яшаган бўлардим. Қурилаётган Дўстлар мажмуаси бўйлаб сайр қилар экансиз, унинг гўзаллигидан шунчалар илҳом оласизки, у ерга ҳам кўчиб бориш истаги пайдо бўлади.\nБу катта бахт, компаниямиз муваффақиятининг бош сири эса қуйидагича: қурувчининг ўзи лойиҳага мафтун бўлса, бундай уйга бошқалар ҳам кўчиб ўтишни истайди.\nЖ: Murad Buildings уйлари сизда қандай тасаввур ва ҳис-туйғуларни уйғотади?\nМН: Қандайдир яқинлик, илиқлик тасаввурини уйғотади. Шунга ўхшаш тасаввурларни уйда тайёрланган пишириқлар ҳам уйғотади — қандайдир ностандартлик ва жуда шинамлик.\nЖ: Ўзингизни хонадон соҳиблари ўрнига қўйиб кўриш учун мажмуаларнинг ҳар бирида яшаб кўришни истаган бўлармидингиз?\nМН: Ҳар битта уйда яшаб кўриш имконияти, афсуски, менда мавжуд эмас, аммо баъзан у ерда яшаётган дўстларимникига меҳмонга бораман, ва ҳар сафар ҳамма нарсани истиқомат қилувчининг нуқтаи назаридан баҳолайман: нимани қўшиш, нимани яхшилаш мумкин, нимадан эса воз кечган маъқул?\nҚурувчи, ишлаб чиқарувчи, ҳатто оддий тикувчининг буюртмачи олдидаги масъулияти — товар ёки хизматларни танлаш вақтида эътибор қаратиш керак бўлган энг муҳим нарсалардан бири. Виждонан қилинган, ушбу неъматларни ишлаб чиқараётган одамларнинг ўзлари афзал кўрадиган нарсаларни танланг — шунда панд емайсиз.\nMurad Buildings Мурод Назаров


Сергели ер усти метросида синов тариқасида поезд ҳаракати амалга оширилди – Газета.uz\n26 ноябр 2020, 14:20 Жамият Технологиялар\nТошкент метрополитенининг Чилонзор йўналиши Олмазор бекатидан янги қурилаётган Сергели метро йўналишининг сўнги бекатигача бўлган оралиқда тест режимида поезд ўз ҳаракати амалга оширилди. Бу ҳақда «Ўзбекистон 24» телеканалининг «Факт 24» дастурида маълум қилинди.\nСинов жараёнида устки пўлат изларнинг мунтазам ҳаракатланишга тайёр эканлиги тасдиғини топди.\nҲозирда бекатлар миллий меъморий кўринишдаги кўркам ҳолатга келтирилиб, сўнгги монтаж ва пардозлаш ишлари олиб борилмоқда. Бу жараёнга 1200нафарга яқин мутахассис ва ишчи ходимлар, 100дан ортиқ машина ва техника жалб қилинган.\nМазкур йўналиш 5та бекатдан иборат бўлиб, умумий узунлиги 6,2 км. Йил охирига қадар фойдаланишга топшириш режалаштирилган мазкур ер усти метроси орқали йўловчилар Буюк ипак йўли бекатидан тўғридан-тўғри Сергелига бора оладилар.\nСергели йўналиши бир кунда қарийб 35 минг йўловчига хизмат кўрсатишга мўлжалланган.\nҚайд этиш жоизки, Сергели ер усти метросининг қурилиш ишлари 2017 йилда бошланган эди. Ушбу бунёдкорлик ишлари «Ўзбекистон темир йўллари» АЖнинг «Кўприк қурилиш трест» унитар корхонаси томонидан бажарилмоқда.


Бешариққа бегона қишлоқ - Ishonch.uz\nБош саҳифа Ўзбекистон Бешариққа бегона қишлоқ\nБешариққа бегона қишлоқ\n«Абдувай» маҳалласидаги Янгиқишлоқ Бешариқ тумани марказидан 17 километр олисда жойлашган. Бугун қишлоқ аҳли муаммолар гирдобида яшамоқда, десак айни ҳақиқатни айтган бўламиз.\nГап шундаки, 21 йил давомида табиий газдан баҳра олиб келган қишлоқ аҳли 2018 йилга келиб, табиий газ тармоғидан узиб қўйилди. Эмишки, «Абдувай» МФЙ табиий газ таъминоти учун қониқарсиз ҳудуд экан. Ваҳоланки, маҳалладан нари борса 700 метр узоқликда катта газ тақсимлаш иншооти бор. Қизиғи, айнан шу газ тақсимлаш иншоотидан «Абдувай» маҳалласига қўшни Қашқар, Янгиқўрғон қишлоқларига газ етказиб берилади.\nҚишлоқ аҳли бу муаммони кўтариб бормаган, ёзмаган ташкилотлари қолмади ҳисоб.\n– Газимизни улаб беринг, деб идорама-идора роса югурдик, – дейди София Кўчимова. – Лекин ҳеч бир мутасадди жон куйдиргани йўқ. Тўғри, суюлтирилган газ етказиб берилади. Лекин бу газ баллонда уйни иситиб бўлмайди-да! Газ йўқлигидан мева бераётган ўрик дарахтимизни ёқиб, базўр қишдан чиқиб олдик.\nЯнгиқишлоқликлар фақат табиий газ муаммосидан эмас, тоза ичимлик суви йўқлигидан ҳам азият чекмоқда. Бундан икки йил олдин кўчаларга сув тармоқлари тортилган бўлса-да, лекин ундан бир томчи ҳам оби ҳаёт оққан эмас. Кўча бўйларига ўрнатилган водопровод жўмраклари эса худди кўргазмага ўрнатилгандай. Қишлоқ аҳли қишин-ёзин 2-3 километр узоқликдан сув ташиб келиб ичади. Айрим пайтлари эса иложсизликдан ёнларидан оқиб ўтадиган катта Фарғона каналининг сувидан ичишга мажбур бўлишади.\nМаҳалла аҳли билан суҳбат асноси билдикки, тоза ичимлик суви, табиий газ муаммосидан ташқари томорқа ерларини суғориш ҳам жуда қийин экан. Маҳалла аҳлининг таъкидлашича, октябрь ойидан бери ариққа сув келмабди. Шу боис, томорқада деҳқончилик қилиш анчайин мушкул.\nЎз-ўзидан савол туғилади: аҳоли муаммоларини ҳал қилишга депутатлар, туман мутасаддилари нега жим қараб туришибди? Бугун маҳаллама-маҳалла юрган масъуллар Янгиқишлоққа ҳам қадам ранжида қилармикан? Уларнинг муаммоларини эшитиб, дардларига қулоқ тутармикан?\nХуллас, қишлоқдаги муаммоларни ҳал қилиш мутасаддиларнинг ташаббус ва ғайратига боғлиқ. Биз эса, албатта, бу мавзуга яна қайтамиз…\nАввалги саҳифаТанқид сараламоқдир, болталамоқ эмас\nКейинги мақола“ОФАРИН, НУРОНИЙ!” танловига марҳамат!